text:
Na tha ùr
- An t-seachdain seo
- Cuir bhòt! Rathad-iarainn pop-up? Turas air an D-train @bonessrailway @vivarail #gàidhlig
Bha mi aig Rathad-iarainn Bo’ness is Cheann an Fhail an latha roimhe. Mar as trice, ’s e seann thrèanaichean glèidhte a chì thu an sin ach an t-seachdain seo, bha iad a’ ...Trèanaichean, tramaichean is tràilidhean - 7 làithean air ais
- Corr is seachdain air ais
- Cuir bhòt! Bo’ness – an stèisean as fhaide a tuath air Underground Lunnainn! #gàidhlig @vivarail @bonessrailway
Chan eil an London Underground dìreach a’ frithealadh Lunnainn fhèin – tha cuid de na loidhnichean a’ dol a-steach gu Essex, Hertfordshire agus fiù ’s ...Trèanaichean, tramaichean is tràilidhean - DiarDaoin, 11 dhen Dàmhair
- Cuir bhòt! An Fhèis Phoileataigs a’ tòiseachadh an-diugh #gàidhlig #gaelic
Tha an Fhèis Phoileataigs a’ tòiseachadh an-diugh. Ma tha thu airson barrachd ionnsachadh mu na tachartasan, gheibhear am prògram air fad sa Ghàidhlig air an làraich-lìn ...Pàrlamaid na h-Alba - DiCiadain, 10 dhen Dàmhair
- Trì seachdainean air ais
- Cuir bhòt! 2018 an t-Sultain: Tìr an Eòrna / Sep.: Barley Country
eòrna – barley Tìr an Eòrna – Barley Country ‘S ann air Tiriodh a tha an t-ainm Tìr an Eòrna anns na seann òrain– bha an t-eilean aithnichte airson arbhair, ach ...seaboardgàidhlig - DiCiadain, 3 dhen Dàmhair
- Cuir bhòt! Seann trèanaichean ùra sa Chuimrigh! #gaidhlig
Fhuair a’ Chuimrigh aithneachadh bho chionn goirid mar an dùthaich leis an ìre as àirde de dh’ath-chuairteachadh san RA, an dàrna ìre as àirde san Aonadh Eòrpach agus ...Trèanaichean, tramaichean is tràilidhean - DiSathairne, 29 dhen t-Sultain
- Cuir bhòt! Eadar-theangachadh ri fhaighinn de dheasbad Plana Nàiseanta na #Gàidhlig
Chaidh deasbad a chumail air ais anns a’ Ghiblean mun Phlana Cànain Nàiseanta Gàidhlig. Tha sinn a-nis air eadar-theangachadh a dhèanamh den deasbad air fad dhan Ghàidhlig. ...Pàrlamaid na h-Alba - DihAoine, 28 dhen t-Sultain
- Cuir bhòt! Gilleasbuig air a neo-bhàighbreantadh le Plana Nàiseanta na Gàidhlig
Plana còig-bliadhna Soviet-style - sin a tha dhìth air a' Ghàidhlig! A chàirdean, dè an saoghal a th' agaibh? An seachdain-sa, le 'r cead, bheireamaid sùil ...Gilleasbuig Aotrom - DihAoine, 28 dhen t-Sultain
- Cuir bhòt! Togail Chaisteal anns na Neòil le Dòmhnall Moireach
Thàinig mi thairis air sgeulachd fhicsean-saidheans thràth eile aig an deireadh-sheachdain is mi a’ leughadh tro Rosg an Ealain air a dheasachadh le Alasdair I. MacAsgaill. ...Air Cuan Dubh Drilseach - DiarDaoin, 27 dhen t-Sultain
- Cuir bhòt! Sealladh Eòrpach air Saoghal Thormoid
Mar a tha fios againn, bha Tormod MacGill-Eain gu math dèidheil air cànain. Bha Gàidhlig agus Beurla aige bho thùs, agus chòrd e ris a bhith ag ionnsachadh feadhainn eile ...Guthan nan Eilean - DiMàirt, 25 dhen t-Sultain
- Mìos air ais
- Cuir bhòt! Gaelic in the chamber — Scottish Parliament Official Report
Tha ar deagh chàirdean san Aithisg Oifigeil air post bloga ùr fhoillseachadh mu Ghàidhlig anns a’ Phàrlamaid. Seo e! “Do members ever speak in Gaelic in Parliament and how ...Pàrlamaid na h-Alba - DihAoine, 21 dhen t-Sultain
- Cuir bhòt! Subway Ghlaschu 1.0 #gàidhlig #gaelic @glasgowsubway
Chan fhada gus am bi trèanaichean ùra air Subway Ghlaschu agus chan eil teagamh sam bith nach eil coltas spaideil ùr-nodha orra. Ach am mair iad fad 80 bliadhna? Tha na ...Trèanaichean, tramaichean is tràilidhean - DiarDaoin, 20 dhen t-Sultain
- Cuir bhòt! Deasbad mu 10 bliadhna de BBC ALBA an-dè #gàidhlig #gaelic
An do chaill thu an deasbad mu 10 bliadhna de BBC ALBA an-dè? Na gabh dragh, faodaidh tu a leughadh no a choimhead air a bhidio. Faodar teacsa an deasbaid a leughadh anns an ...Pàrlamaid na h-Alba - DiarDaoin, 20 dhen t-Sultain
- Trì mìosan air ais
- Cuir bhòt! New Scottish Parliament #Gaelic Language Plan launched
The new edition of the Scottish Parliament Gaelic language plan was published today. Our message is: Gaelic in the Scottish Parliament – see it, hear it, use it with us! We’ve ...Pàrlamaid na h-Alba - DiCiadain, 19 dhen t-Sultain
- Cuir bhòt! Plana #Gàidhlig ùr Pàrlamaid na h-Alba ga chur air bhog #gaelic
Chaidh an tionndadh as ùire de Phlana Gàidhlig Pàrlamaid na h-Alba a chur air bhog an-diugh. ‘S e ar teachdaireachd dhuibh – a’ Ghàidhlig: faic i, cluinn i, cleachd i ...Pàrlamaid na h-Alba - DiCiadain, 19 dhen t-Sultain
- Cuir bhòt! Subway Ghlaschu 3.0 #gàidhlig @glasgowsubway
Tha dealbhan air tighinn am bàrr de na trèanaichean ùra airson Subway Ghlaschu air twitter. Great to see first look at new Subway trains at Int transport trade fair ...Trèanaichean, tramaichean is tràilidhean - DiCiadain, 19 dhen t-Sultain
- Cuir bhòt! Foghlam Gàidhlig nan Eilean Siar
Thug Mgr Uilleam Dòmhnallach, Ceannard Foghlaim Comhairle nan Eilean Siar, seachad agallamh air Aithris na Maidne air 13/09/18 agus e a’ mìneachadh nach eil a’ Chomhairle an ...Dàna - DihAoine, 14 dhen t-Sultain
- Cuir bhòt! Deasbad gu bhith ann mu 10 bliadhna de BBC Alba #gàidhlig #gaelic @bbcalba
Thèid deasbad Gnothaichean Bhall a chumail Diciadain 19 Sultain air a’ chuspair “A’ Comharrachadh 10 Bliadhna de BBC Alba”. Seo an gluasad, a chaidh a chur air adhart le ...Pàrlamaid na h-Alba - DiarDaoin, 13 dhen t-Sultain
- Cuir bhòt! Bho Alston gu Alston – turas gu Rathad-iarainn Tynedale a Deas #gàidhlig #gaelic
Dh’èirich mi tràth madainn Disathairne gus an trèana a ghlacadh gu Carlisle. Bha mi a’ dèanamh air Alston, baile beag ann an Cumbria. Gu h-annasach, thòisich an turas ...Trèanaichean, tramaichean is tràilidhean - DiCiadain, 12 dhen t-Sultain
- Cuir bhòt! Aoir ChalMac | Pàdruig Moireasdan
Chan eil aiseagan a’ Chuain Sgith a’ freagradh air feumlachdan an t-sluaigh agus tha an neach-ciùil Gàidhlig, Pàdruig Moireasdan, on chòmhlan Beinn Lee a’ toirt dhuinn ...Dàna - DiCiadain, 5 dhen t-Sultain
- Cuir bhòt! An Tuil ‘s An Sruth | Runrig agus Peter Gabriel
Tha Runrig seachad. Cha dhiochuimnich iadsan a bha ann e gu bràth. Tha Eòghan air a bhith a’ sìreadh comhfhurtachd o cheòl Pheter Gabriel. “An oidhch’ a dh’fhalbh ...Dàna - DihAoine, 24 dhen Lùnastal
- Seann-naidheachdan
- Cuir bhòt! Fear ùr eile bho Kneecap
Iontach ...Air Cuan Dubh Drilseach - DiLuain, 20 dhen Lùnastal
- Cuir bhòt! ‘Am Putan Dearg’ le Fionnlagh I. MacDhòmhnaill
Tha Leabharlann Sabhal Mòr Ostaig a’ cur na tasglainn aca ann an rian uair an-dràsta, agus an cois na h-obrach seo, tha iad a’ reic cuid dhe na seann leabhraichean aca: ...Air Cuan Dubh Drilseach - DiLuain, 13 dhen Lùnastal


c: text/html

text:
Croitear a’ dol a chàradh Drochaid Foirthe
Tha riaghaltas na h-Alba ag iarraidh air croitear às an Eilean Sgitheanach an Drochaid Foirfe a chàradh dhaibh.
Thog Seumas MacÌobhair a’ chiad drochaid aige nuair nach robh e ach ceithir bliadhna a dh’ aois a’ cleachdadh clòimh nan caora agus Polyfilla a ghoid e bho athair.
“`S e sin a-nis Drochaid an Eilein Sgitheanaich agus chan eil fhios aig mòran gur mise a rinn i” ars Seumas.
Chuir sinn a’ cheist air, dè an dòigh as fheàrr airson drochaidean a chàradh?
“Feumaidh tu a dhol ann leat fhèin an toiseach agus drama beag a ghabhail agus èisteachd ris an drochaid.”
Fannaibh an uair sin trì no ceithir seachdainean gus an till thu còmhla ri caraid agus drama beag a ghabhail agus èisteachd ris an drochaid”.
“An uair sin bidh thu a’ fònadh gu d’uncail a bha ag obair anns an Nèibhidh agus nuair nach tog e am fòn feuch thus’ am Polyfilla agus an teip a chur ris.”
“Tha càradh drochaide gu math coltach ri a bhith a’ togail taigh-chearc a dh’ aoindeoin ‘s gu bheil i 2.5km de dh’fhaid agus nach tèid cearcan na broinn.”

robotstxt: allowed

filter: keep


text:
Tha Gòrdan MacCoinnich a’ toirt sùil air air ball-coise nan coimhearsnachdan an Taobh Siar Rois is san Eilean Sgitheanach sna bliadhnaichean a dh’fhalbh. Seo an dàrna pàirt den artaigil aige.
Tha Gòrdan MacCoinnich a’ toirt sùil air air ball-coise nan coimhearsnachdan an Taobh Siar Rois is san Eilean Sgitheanach sna bliadhnaichean a dh’fhalbh. Seo a’ chiad phàirt den artaigil aige.
Ann am Braisil, tha na geamannan a’ tighinn gun sgur, cha robh fiù ’s cothrom againn sùil a thoirt air tàmailt Shasainn aig làmhan Suarez a-raoir – trì seachdainean ri dhol! Eòghan ag aithris.
Gu h-annasach, tha na Sasannaich a’ gabhail air an socair an turas seo air an rathad gu Brasil. Chan eil uiread de ghlòramas ann idir. Carson? Eòghan Stiùbhart a’ gabhail beachd.
Thug seachdain thrang de spòrs is fealla-dhà còmhla ri Prince agus St Johnstone air Eòghan beachdachadh air mar a bhios sinn beò tro ar fònaichean is camarathan. Dè as fheàrr, Sùil an Ubhail™ no Sùil na Cuimhne?
Bhruidhinn Dàna ri Ùisdean D. MacIlleinein agus Derek “Pluto” Moireach mun obair aca an lùib a bhith ag aithris air geamannan ball-coise, rugbaidh agus iomain tro mheadhan na Gàidhlig. ’S iad an ceangal eadar an luchd-èisteachd agus na tha a’ dol air adhart air pàircean spòrs an t-saoghail – an luchd-aithris a bhios a’ dealbhadh…
Sùil air cuid dhe na sgeulachdan as motha ann an saoghal an spòrs an t-seachdain seo, le Eòghan Stiùbhart.
Tha sgioba Obar Dheathain air gu leòr fhulang fad cha mhòr fichead bliadhna gun duais mhòr a ghlèidheadh. Bha neach-taic Obar Dheathain, an neach-ciùil Eòghann MacEanraig, an làthair airson latha eachdraidheil a chaidh leotha ann an Ceann an Ear Ghlaschu.
‘S e Sgioba Uruguaidh a ghlèidh Cupa na Cruinne ann an 1950 air talamh Braisileanach – saoil an dèan iad an gnothach am-bliadhna-sa a-rithist agus a’ cho-fharpais a’ tilleadh gu dùthaich na samba?


text:
- TIOTAL
- Buachaille Eite Mòr agus Bothan a' Chreig Dhuibh
- EXTERNAL ID
- PC_JMSTRACHAN_047
- ÀITE
- Buachaille Eite Mòr
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28903
- KEYWORDS
- taighean
bothain
beanntan
cnuic
sealladh
seallaidhean
'S e Buachaille Eite Mòr a th' anns a' bheinn le cumadh pioramaid aig ceann Ghleann Eite. Chithear tric i air cairtean-puist agus mìosachain agus tha luchd-coiseachd agus luchd-sreap dèidheil oirre. Tha ceithir mullaich air a' bheinn. 'S e Stob Dearg am prìomh mhullach aig 3352 troigh (1022m) agus 's e Rothach (beinn Albannach thairis air 3000 troigh) a th' innte.
Tha Bothan na Creig Dhuibh air an taobh an ear an cois na beinne, faisg air Frìth-Rathad Taobh Siar na Gàidhealtachd. Tha an sealladh anns an dealbh seo den bhothan leis a' bheinn air a chulaibh, air a bhith air a chleachdadh tric ann an dealbhan


text:
- TIOTAL
- Sgioba rugbaidh as sine Àrd-sgoil Allt a' Mhuilinn 1969-70
- EXTERNAL ID
- PC_WGORDON3_003_010
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1960an; 1970an
- NEACH-FIOSRACHAIDH
- W Gordon
- AITHNEACHADH MAOINE
- 30305
- KEYWORDS
- sgoilearan
àrd-sgoiltean
sgoiltean
sgiobaidhean rugbaidh
rugbaidh
Allt a' Mhuilinn
San dealbh seo chithear an sgioba rugbaidh as sine Àrd-sgoil Allt a' Mhuilinn, bliadhna na sgoile 1969-70. Nan seasamh clì gu deas, sreath sa chùl, tha Ian Williamson, George McIntosh, Robin Morrison, Brain MacDonald, Alan MacIntosh, Malcolm Pringle, John MacIver agus Hamish Gordon. Nan seasamh clì gu deas, ris an aghaidh, tha Robert Steadwood, Roderick Spence, Charles Forbes, James Grant, Hywel Stewart agus Graham Blair.
'S e 'Millburn Junior Secondary School' an t-ainm a bh' air an sgoil nuair a chaidh a stèidheachadh ann an 1961, an t-ainm a' tighinn o Allt a' Mhuilinn a bha ri a taobh. Cha b' ann gu 1967 a thàinig an t-ainm 'Acadamaidh' air an sgoil, an dèidh dha h-ainm atharrachadh grunn tursan san eadar-ama. Ann an 1979, nuair a dhùin seann togalaichean Acadamaidh Rìoghail Inbhir Nis sìos sa Chrùn, thòisich Acadamaidh Allt a' Mhuilinn a' gabhail clasaichean suas dhan t-siathamh bliadhna, agus 's ann mar sin a tha i chun an là an-diugh.
An-diugh tha barrachd air 1000 sgoilear air a' chlàr aig Acadamaidh Allt a' Mhuilinn agus tha cliù aice air feadh Alba air cho math 's a tha foghlam àrd-ìre innte.Chaidh sgoil ùr fhosgladh air 3mh den t-Samhain 2008 is chaidh a thogail air raon-chluich na seann sgoile.


text:
- TIOTAL
- Prògram Cinderella 1944
- EXTERNAL ID
- Z_PC_WD_MW_011
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 8327
- KEYWORDS
- Luchd-rannsachaidh a' Chogaidh
An Dàrna Cogadh
An Dara Cogadh
arm
Feachdan Armaichte
cuirm-ciùil
cuirmean-ciùil
prògraman
Tha am prògram seo airson tionndadh tùsail de Cinderella a rinn buill de na Feachdan Armaichte airson an co-luchd-seirbheis ann an 1944. Chaidh am pantomaim a riochdachadh le Battleaxe Enterprises. Bhiodh dibhearsain mar seo a' cuideachadh gus misneachd nan saighdearan a thogail tron Dàrna Cogadh.
Chaidh am prògram a thoirt seachad le Mairead NicGilleBhàin; rinn sgoilear à Bun-sgoil Baile nan Granndach agallamh rithe mar phàirt de phròiseact Luchd-rannsachaidh Cogaidh ann an 2005


text:
- TIOTAL
- Comataidh Caraidean loidhne A' Chaoil, 1997
- EXTERNAL ID
- NRM_NBNW_KL_DS080597
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1 Iuchar 1997
- LINN
- 1990an
- CRUTHADAIR
- Chris Hogg
- NEACH-FIOSRACHAIDH
- Taigh-tasgaidh Nàiseanta an Rèile, Iorc
- AITHNEACHADH MAOINE
- 20082
- KEYWORDS
- rèile
rathaidean-iarainn
Dealbh-camara a chaidh a thogail san Iuchar 1997 de Roni Miller, rianadair, agus Tòmas Caimbeul, rùnaire Caraidean loidhne A' Chaoil nan seasamh air an leathad os cionn stèisean Caol Loch Aillse.
Chaidh Caraidean loidhe A' Chaoil a stèidheachadh an toiseach gus an loidhne a shàbhaladh bho dhùnadh leis a' phrìomh amas a dìon agus dèanamh cinnteach gum maireadh i san àm ri teachd. Chaidh an trafaig air an loidhne sìos gu mòr nuair a chaidh tòiseachadh a' cleachdadh chàraichean gu mòr. Ràinig e an ìre far an do bheachdaich luchd-stiùiridh an rèile am b' fiach a chumail fosgailte. Chomharraich Dr Beeching an loidhne airson a dùnadh ann an 1963 ach cha do thachair sin. Ann an 1970 bha dùil gun dùnadh an loidhne a-rithist ach chaidh a dhol an aghaidh a' cho-dhùnaidh sin ann an 1974. Chunnaic an dà chuid Loidhne a' Chaoil agus an Loidhne a Tuath àrdachadh ann an trafaig rèile nuair a bha obair na h-ola aig a h-àirde. An-diugh tha iad nan ceangal cudromach do choimhearsnachdan iomallach agus tha iad a' tàladh luchd-turais.
An-diugh, tha prìomh oifis nan caraidean suidhichte ann an togalaichean an stèisein sa Chaol. An seo tha iad a' roinn an togalaich leis an rèile agus iomairt prìobhaideach.
Fiosrachadh
O chionn còrr is ceud bliadhna, chaidh a dhà de na rathaidean-iarainn as àillidh air an t-saoghal, Loidhne Rèile a' Chaoil agus Loidhne Rèile a Tuath, a thogail. Tha prìomh loidhne na Gàidhealtachd gan ceangal ris a' chòrr de lìonra rèile na RA. Bho 1997 gu 2003, thog Taigh-tasgaidh Nàiseanta na Rèile deilbh nan trì loidhnichean sin, agus bho na h-ìomhaighean chaidh trì taisbeanaidhean a chruthachadh - 'Connections to the Kyle' ('Ceanglaichean dhan Chaol'), 'By Firth and Flow' ('Ri Caolas agus Sruth) agus 'The Highland Link' ('An Ceangail Gàidhealach'). Nochd na taisbeanaidhean air Lìonra Tasglann na h-Alba (SCAN) san taisbeanadh dhidseatach 'North by Northwest' a chur air bhog gu h-oifigeil làrach Thasglann Nàiseanta na h-Alba air 5 an t-Ògmhios 2001 ann an Inbhir Nis. Sheas an co-obrachadh le SCAN gu 2009 nuair a chaidh 'North by Northwest' a ghluasad chun na làraich-lìn, Am Baile.
Tha 'North by Northwest' a' clàradh eachdraidh bheò agus tha e a' clàradh boillsgeadh ann an tìm ann am beatha dhaoine agus an loidhne anns na bliadhnachan mu dheireadh den fhicheadamh linn agus toiseach a 'chiad linn thar fhichead. Bha na taisbeanaidhean a' comharrachadh buaidh rèile na Gàidhealtachd air daoine, sealladh-tìre agus eaconamaidh Gàidhealtachd na h-Alba.
Tha sinn a' toirt taing airson taic don Luchd-urrais a leanas a mhaoinich an t-suirbhidh dhealbh camara de phrìomh loidhne na Gàidhealtachd, Loidhne a' Chaoil agus an Loidhne a Tuath le luchd-togail-dheilbh bho Thaigh-tasgaidh Nàiseanta an Rèile eadar 1997 agus 2003:
Railtrack, Railtrack-Alba, Scotrail, EWS, Porterbrook, First Engineering, Com-pàirtichean Lìora Rèile na Gàidhealtachd, Comhairle na Gàidhealtachd, Iomairt Rois & Chrombaigh, Iomairt Ghallaibh agus Chataibh, Safeways, Caraidean Taigh-tasgaidh Nàiseanta an Rèile, Comhairle Pheairt & Chinn Rois agus Comann Rèile na Gàidhealtachd


text:
Cha bhiodh e ceàrr innse gur e clach-oisinn a h-uile co-dhùnadh gnìomhachais agus margaidheachd air-loidhne a tha ann. Tha e cudromach dhuinn tuigse fhaighinn air an dàta againn agus dèanamh cinnteach gu bheil e suas ris na gluasadan margaidheachd làithreach. Bu chòir dhuinn cuideachd giùlan luchd-cleachdaidh a mheasadh air an làrach-lìn againn agus fios a bhith againn air a h-uile càil mu shifts gnìomhachais. Chan eil seo comasach ach nuair a chuireas sinn trafaic bot às an Google Analytics agus a 'cuimseachadh air na toraidhean a tha a dhìth - box battery vape.
Tha Alasdair Peresunko, Manaidsear Soirbheachd Luchd-ceannach Semalt , a 'foillseachadh cuid de dhìomhaireachd margaideachd a thaobh seo.
Gus dàta a chruinneachadh, bu chòir dhut diofar roghainnean anailis agus sgrùdadh a chleachdadh. Ge-tà, is e Google Analytics an t-inneal as cumanta agus as fharsainge. Leigidh seo dhut dlighe-sgrìobhaidh an dàta agad a lorg agus a sheallas dhut na toraidhean a cheartachadh. Bidh còrr is dà bhillean làrach-lìn a 'cleachdadh Google Analytics gus measadh a dhèanamh air càileachd nan cuairtean aca. Tha trafaic Bot rudeigin a dh'fhaodadh cron a dhèanamh air an làrach-lìn agad agus faodaidh e bhith a 'faireachdainn gu bheil thu a' fulang air an eadar-lìon Tha e mu dheireadh a 'leantainn gu co-dhùnaidhean ceàrr, measaidhean, agus barailean, agus mar sin a' toirt buaidh air coileanadh agus creideas na làraich agad.
Mu Bots
Cha bu chòir dhuinn a dhìochuimhneachadh airson a h-uile rud daonna a tha a 'tachairt ris an fhrithealaiche. Mar sin, tha e sàbhailte innse gu bheil bots air a bhith riatanach agus mar phàirt de làrach-lìn sam bith. seòrsaichean bota: botaichean math agus badan dona.
Is e deagh bhotan an fheadhainn a tha dealasach agus a tha fàbharach airson an làrach-lìn agad, agus is e droch bhot iadsan a tha gan dèanamh le luchd-tarraing agus ionnsaigh agus tha iad an dùil craiceadh agus clàradh a dhèanamh air an làrach-lìn agad gu mì-laghail. Tha aithisg ag innse gu bheil còrr is fichead sa cheud den trafaig air fad a chuir bots math air falbh leis na botaichean mì-fhortanach agus cunnartach. Mar sin, faodaidh sinn a ràdh nach urrainn dha bots a bhith càirdeil don làrach aig cosgais sam bith agus bu chòir faighinn cuidhteas cho luath 'sa ghabhas.
Tha dà sheòrsa bota eile mar bhotan taibhse agus bomaichean zombie. Is e botaichean ghosts an fheadhainn nach tadhail air an làrach-lìn agad ach a sheallas na toraidhean co-ionann, ged a tha na bòcan zombie an fheadhainn a tha a 'toirt làn làrach do làrach-lìn. Bidh iad a 'dèanamh aithisgean ann an Google Analytics agus a' leigeil orra a bhith fìor. Bidh iad a 'cur a-steach na còdan sònraichte aca air an dàta anailis agad agus feuch ris a' chron a dhèanamh ann an aon dòigh no an tè eile.
Ciamar a dh 'fhaglas tu Tràigh Bot
Dh'fhoillsich Google o chionn ghoirid gu bheil grunn fhuasglaidhean ann airson sgrìobadh deagh bhots, badan-dona a bharrachd air spam a thoirt seachad ann an Google Analytics. Airson an adhbhair seo, bu chòir dhut beachdan gun fhileag a stèidheachadh agus fios fhaighinn air tobraichean an trafaic agad. Bu chòir dhut fios a bhith agad air na cleasan eadar-dhealaichte eadar na botan math agus na badan bad. Faodaidh tu grunn ro-innleachdan margaideachd atharrachadh gus an cothrom as fheàrr fhaighinn air beachdan àraid fhaighinn air an làrach-lìn agad. Tha e cuideachd na bhuannachd ma nì thu sgàilearan eadar-dhealaichte airson stòran trafaig taobh a-staigh agus taobh a-muigh. Faodaidh tu grunn IP a bhacadh a tha a 'coimhead amharasach agus nach eil dad sam bith aca ri dhèanamh le dearbhadh. Ma thachras bots zombie, bu chòir dhut an sgàineadh le bhith a 'lorg an àite agus na lorg-coise aca. Airson seo, dh'fheumadh tu fios a bhith agad air a h-uile rud mun stòr aca agus lean ort leis a 'cheum cruthachaidh lorg.


text:
Fuaim a Bhlair
1981
Recovery
Faclan aig Calum is Ruairidh Dòmhnallach
Fuaim a' bhlàir, ceòl a' chogaidh
An guth 's an nàire
Air cluasan eachdraidh
Sgìth dh'an bhlàr, sgìth dh'an chogadh
An t-eallach 's an cràdh
Air gualainn eachdraidh
Saidhdear mi 's a' Fhraing 's 's a' Ghearmailt
Saidhdear mi air raointean Chanada
Saidhdear mi 's an Spàinn 's an Eadailt
Saidhdear mi 'nam aghaidh fhèin an Èirinn
Blàr nan Gaidheal, an Gaidheal 's an cogadh
An fhuil 's am bàs
Air bràighean eachdraidh
Fuaim a' bhlàir, ceòl a' chogaidh
An guth 's an nàire
Air cluasan eachdraidh
Saidhdear mi 's a' Fhraing 's 's a' Ghearmailt
Saidhdear mi air raointean Chanada
Saidhdear mi 's an Spàinn 's an Eadailt
Saidhdear mi 'nam aghaidh fhèin an Èirinn
An deasachadh mu dheireadh: 2a dhen Mhàrt 2014 12:57:49
© 1981 Storr Music. Gan cleachdadh le cead.


text:
Òran an t-Saighdeir
Tuilleadh mar seo:
Òran an t-Saighdeir
Òran an t-Saighdeir
Òran an t-Saighdeir
Òran an t-Saighdeir
Fiosraichean - Alasdair Boyd
Luchd-clàraidh - Calum Iain MacIlleathain
Geàrr-chunntas - Tha an duine anns an òran seo a' tachairt air saighdear ann an Dùn Èideann. Tha e ag innse mar a thuirt an saighdear ris gur e an t-arm a' cheàird as fheàrr fon ghrèin, 's gum faigheadh e tòrr airgid. Tha e a' gabhail san arm 's tha e a' faighinn còta dearg, èileadh agus gunna. Aig deireadh an òrain, tha e ag ràdh gur truagh nach robh an gunna aige glaiste ann an Caisteal Dhùn Èideann.
Fad a' Chlàir (h:m:s) - 00:06:33
Àm Clàraidh - 1953
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 56930
Àireamh an Teip Thùsail - SA1953.076
Àireamh a' Chlàir Thùsail - SA1953.76.B5
Càileachd an Fhuaime - Math
Cruth Inneal a' Chlàir - R2R
Notaichean a' Chlàir - Thirteen couplets sung with refrain.
Ceangal Maireannach - http://www.tobarandualchais.co.uk/gd/fullrecord/56930/1
Tweet


text:
An Fhraing 0 - 1 Alba !
Chan eil mise a creidsinn gun do thachair seo!
Tha cluicheadair mar McFadden air a bhith a dhìth oirnn fad bliadhnaichean .. cuideigin a tha deònach rudeigin iongantach a dh'fheuchainn, rudeigin a-mach às an àbhaist. Ro thric, tha daoine dìreach a' lorg rudeigin sàbhailte, is chan eil misneach aca leis a' bhall.
Tha cluicheadairean nas fhearr aig an Fhraing agus co chreideadh gum faigheadh Alba na sia puingean gu lèir bhuapa? Tha feum agam aidicheadh nach robh mise a smaointinn airson mionaid gu robh Alba dol a dh'fhaighinn sìan as agus chan an trìc a tha mi cho toilichte a bhith cearr!
Eadar Fletcher, Ferguson, Brown agus Hartley, tha a midfield againn math 's laidir agus bha McManus, Weir agus Hutton math aig a chùl cuideachdach ach a h-uile turas a chaidh Alexander faisg air am ball bha cùisean a dol cearr. As deidh cho math sa chluich Maceveley an aghaidh Lihuania chuir e ionnadh orm gun do thagh e Alexander na h-àite.
Bha cuìsean a coimhead gu math cugallach nuair a chaill sinn Fletcher ach thainig Stephen Pearson air na h-aite agus be easan an dearbh dhuine airson eagal a chridhe a chuir troimh' na Frangais 's nuair a thainig e air, bha e cluich math fhein agus thainig e faisg air penalty fhaighin dhuinn cuideachd.
Ge bith cò chluich air ar son chluich iad fada agus chliuch iad cruaidh! Nach mat dhuinn ge bheil Big Eck (neo Eachan Mòr) air cumail an obair math a thòisich Walter Smith aig Alba agus nach e obair Bertie Vogts! Meall do naidheachd bho a h-uile duine aig Sgleog!


text:
Naidheachdan 11:00m
9 An t-Iuchar 2014 Ùraichte aig Ùraichte aig
Drabastachd
Dh'iarr na h-uimhir de bhuill-pàrlamaid air an riaghaltas iad beachdachadh a-rithist air an dòigh anns an deach a' Bhean-Uasal Butler-Sloss ainmeachadh mar chathraiche air an rannsachadh as ùire mu dhrabastachd an aghaidh chloinne. B' e a bràthair, am Morair Havers, Àrd-Neach Tagraidh na Lagh sna h-80an, nuair a thog Geoffrey Dickens, am Ball-Pàrlamaid Tòraidh nach maireann, casaidean mu dhaoine ann an dreuchdan poblach. Chuir Oifis na Dùthcha dìon air an dòigh anns an deach a' Bhean-Uasal Butler-Sloss fhastadh, agus gearainean ann gu bheil i ro fhaisg air meadhan cumhachd.
'Duine ainmichte'
Thèid luchd-iomairt gu Cùirt an t-Seisean an-diugh agus iad a' cur an aghaidh lagh ùr Riaghaltas an h-Alba airson 'duine ainmichte' a chur mu choinneimh gach leanabh gus am bi iad 18 bliadhna de dh'aois. Tha luchd-iomairt ag ràdh gu bheil seo a' gabhail fada cus gnothaich, nach bu chòir, ri beatha teaghlaich. Tha Riaghaltas na h-Alba ag ràdh gu bheil taic ann dhan t-siostam, anns a bheil Comhairle na Gàidhealtachd air a bhith an sàs bho chionn còrr is ceithir bliadhna.
Tèarainteachd
Chaidh leudachadh air tèarainteachd airson uidheaman eileagtronaigeach, mar fònaichean-làimhe agus laptops, air seirbheisean adhair à Breatainn gu dùthchannan eile. Gu ruige seo, cha bhuineadh na riaghailtean ach do sheirbheisean dha na Stàitean Aonaichte. Tha teannachadh ann air tèarainteachd agus dragh ann gu bheil dà bhuidheann cheannairc ag obair air bom ùr nach aithnich siostam na tèarainteachd a th' ann an-dràsta.
Israel
Thuirt Riaghaltas Israel gu bheil iad deiseil airson saighdearan a chur gu ruige Gàsa airson stad a chur air a' bhuidheann Hamas, a tha a' losgadh iurchairean orra. Tha oifigich Palaistinianach ag ràdh gun deach còrr is 20 duine a mharbhadh tron oidhche ann an ionnsaighean bho itealain cogaidh Israelach.
Harman
Thuirt Harriet Harman gu bheil làn dùil aice gur i an Leas-Phrìomh Mhinistear a bhios ann ma ghleidheas na Làbaraich aig an Taghadh Choitcheann an ath-bhliadhna. Ann an òraid a-raoir, a' cur sìos air dìmeas air boireannaich aig Westminster, thuirt i gur e sin a bu choireach nach tug Gòrdan Brown an dreuchd dhith nuair a bha esan na Phrìomhaire.
Ìle
Gheall Vodafone gum bi einnseanair ann an Ìle an-diugh agus muinntir an eilein air a bhith còrr is seachdain a-nis às aonais siognal a' fòn. Tha gearain ann air an ùine a tha e a' toirt an t-seirbheis a chur ceart, agus dragh cuideachd nam biodh èiginn ann agus daoine an crochadh cho mòr air an fòn-làimhe.


text:
- TIOTAL
- 14391 air thoiseach air 14692 air trèana air an t-slighe gu deas aig Farrais
- EXTERNAL ID
- PC_HRS_STATIONS_001_532
- ÀITE
- Farrais
- SIORRACHD/PARRAIST
- MOIREIBH
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27250
- KEYWORDS
- Rèile na Gàidhealtachd
HR
rathaidean-iarainn
14391 'Loch Shin' air thoiseach air 14692 'Darnaway Castle' air trèana air an t-slighe gu deas a' fàgail Farrais.
Thàinig an 'LochShin', 'Loch' Clas4-4-0 a-steach dhan t-seirbheis ann an 1896 mar HR Àir. 131. Thàinig i gu crìoch neo-ghlòrmhor le bhith air a cleachdadh mar thargaid do bhomairean dàimheil aig Shoeburyness. Tha clàradh a' sealltainn gun deach a toirt a-mach à seirbheis san Lùnastal 1941. Chaidh 'Darnaway Castle' a thoirt a-steach sa Mhàrt 1917 mar Àir.58 aig HR. Chaidh a toirt a-mach à seirbheis le LMS sa Mhàrt 1946.
Dh'fhosgail Farrais bho thùs air 25 Am Màrt 1858 air loidhne Bhaile Chèith gu Inbhir Nis. Chaidh làrach an stèisein a ghluasad air 3 An Lùnastal 1863 le bhith a' fosgladh na 'prìomh loidhne' gu deas (ged a chaidh an sònrachadh seo a chall nuair a chaidh loidhne ùr nas dìriche tro Dhrochaid Chàrr fhosgladh ann an 1898).
Thug an stèisean ùr snaim dùbailte leis an loidhne a bha ann mu thràth gus am faodadh trèanaichean à Inbhir Nis no Baile Chèith faighinn chun na loidhne gun a dhol an comhair an cùil. Bha àrd-chabhsairean air a h-uile loidhne, a' toirt cruth triantanach neo-àbhaisteach dhan stèisean.
Dhùin an t-seann phrìomh loidhne dhan Aghaidh Mhòr air 5 An t-Iuchar 1965, ged a tha an earrann eadar An Aghaidh Mhòr agus Broomhill air fhosgladh a-rithist le Rèile Srath Spè


text:
- TIOTAL
- Baile Lùib, An t-Eilean Sgitheanach
- EXTERNAL ID
- GB1796_859_20_1081
- ÀITE
- An Lùib
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10959
- KEYWORDS
- dealbhadaireachd-camara
togail dhealbhan
A' Ghàidhealtachd 's na h-Eileanan
eachdraidh shòisealta
croitean
clachain
buailidhean
buailtean
beanntan
taighean tughaidh
tughadh
sgrathan
taighean croite
croitean
rathaidean
eileanan
Tha seann bhaile croitearachd Lùib na laighe air tràigh Loch Aineirt air cost an ear an Eilein Sgitheanaich. Tha e a' sgaoileadh tarsainn air lùb sa rathad mhòr, an A850, a' dol bho Chaol Àcain gu ruige Port Rìgh. Chaidh an rathad seo a thogail mu thràighean an loch gus nach biodh feum air a' bheinn os cionn an Dùnain a shreap. An toiseach bha 24 togalaichean tughaidh sa bhaile, agus na gàrraidhean, cuairteachaidhean agus an gàrradh-cinn a bha nan cois. An-diugh tha a' chuid as motha de na taighean-tughaidh air an sglèatadh, ach tha taigh-tughaidh no dhà ann fhathast. 'S ann on chiad leth den 20mh linn a tha an dealbh seo de Lùib, agus beanntan a' Chuilthinn Deirg air a chùlaibh.
Rugadh an tè a thog an dealbh, Mary Ethel Muir Donaldson, ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. 'S e fear de na sgìrean a b' fheàrr leatha Rubha Àird nam Murchan agus b' ann an sin, ann an Sanna, a rinn i dachaigh ann an 1927.
Eadar 1912 is 1949 sgrìobh i iomadh leabhar air dualchas agus eachdraidh shòisealta na Gàidhealtachd a tuath is an iar. 'S e 'Wanderings in the Western Highlands and Islands' agus 'Further Wanderings - Mainly in Argyll' a dhà de na leabhraichean as ainmeile aice agus 's e na dealbhan-camara aice fhèin a tha san dà leabhar. Bhàsaich i ann an taigh-altraim ann an Dun Èideann an 1958, agus chaidh a tìodhlacadh san Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Fàilte air a' Bhaile
Tuilleadh mar seo:
Fàilte air a' Bhaile
Fàilte air a' Bhaile
Fàilte air a' Bhaile
Fàilte air a' Bhaile
Fiosraichean - An t-Oll. Dòmhnall Meek
Luchd-clàraidh - Ruairidh Iain MacLeòid
Geàrr-chunntas - Comas eadar Oilthigh Dhùn Èideann agus oilthighean eile.
Tha Dòmhnall Meek a' dèanamh comas eadar Oilthigh Dhùn Èideann agus Oilthigh Ghlaschu. Tha e a' bruidhinn air an dòigh anns a bheil na h-oilthighean ag obair agus tha e cuideachd a' toirt beachd air dè tha sònraichte mu Oilthigh Dhùn Èideann.
Fad a' Chlàir (h:m:s) - 00:01:21
Àm Craolaidh - 1985.05.15
Cànan - Gàidhlig
Seòrsa - Rèidio
Cruinneachadh - BBC
Àireamh a' Chlàir - 51509
Àireamh an Teip Thùsail - FailteAirABhaile 15.05.1985
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Meadhan Lodainn
Paraiste - Dùn Èideann
Baile/Àite - Dùn Èideann
Àite a' Chuspair:
Siorrachd - Meadhan Lodainn
Paraiste - Dùn Èideann
Baile/Àite - Dùn Èideann
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/51509/1
Tweet


text:
Kl. Ianair iiii. f. l. x. Anno Domini m.c.x.iii.
Connla H. Flainn comarba Mo Laise Lethglinne quieuit.
Caer teinedh do thiachtain aidche fheil Patraic for Cruachan Aighle co ro mhill .xxx. dond oes troisci.
p.554
Diarmait H. Ceallaigh{folio & column MS1 64va} comarba h-U Suanaigh, Diarmait H. Longan maer Muman i n-aidchi feile Padraig, Mael Sechlainn H. Concobair ri Corco Mruat, Findchaise H. Loingsigh ri Dail Araide in penitentia mortui sunt.
Flannacan mc. Mael Isu adbur abbad Aird Macha iarna ongadh & iar n-aithrighe thogaide in pace obiit.
Donnchadh H. Taircheirt do marbadh la Niall H. Lochlainn la righ Ceniuil Conaill.
Domnall m. Donnchadha h. Gillai Patraic do marbadh do Gull Gabrain.
Slogadh la Domnall H. Lochlainn co Ceneol Eogain & Conaill & Airgiall .i. co Glenn Righe co ro innarbsatar Donnchadh a righe Uladh & co ro rannsat Ulltu eter H. Mathgamna & maccu Duinn Sleibhe, Dal n-Araide & h-Ui Eachach aice fein. Slogadh la Muircertach H. m-Briain co feraib Muman & co Laighnibh & Connachtaibh co Magh Cobha i foirithin Donnchadha. Slogadh dano la Domnall H. Lochlainn cusna sloghaibh remhraitibh co Magh Cobha beus i foirithin Uladh co raibhe imeisi catha etarru co ro-n-etarscar Cellach comarba Patraic fo ghne sith. Donnchadh imorro H. Eochadha do dhalladh la h-Eochaidh H. Mathgamhna & la h-Ulltu.
Slogadh la Muircertach H. m-Briain & la Leith Mogha eter loech & cleiriuch co Grenoic. Domnall imorro m. m. Lochlainn co maithibh Tuaiscirt Erenn co Cluain Cain Fer Rois co m-badar fri re mis cind comar co n-dernai Ceallach comarba Patraic & bachall Isu beus sith m-bliadhna etarru.
Scainnear crodha eter Fhiru Fernmuighi fadein i torcradar da ridomna Fernmuighi .i. H. Crichan & H. Donnacan.


text:
Panal Cloinne nan Eilean Siar a' sireadh bhall
Tha buill ùra gan sireadh airson Panal na Cloinne anns na h-Eileanan an Iar.
Tha 5 ball ùr gan sireadh anns na h-Eileanan, mar phàirt de dh'iomairt nàiseanta airson tuilleadh bhall fhastadh air feadh na dùthcha.
Thuirt Ina NicÌomhair, a tha na ball de Phanal nan Eilean Siar, gu bheil gu leòr a dhaoine aca airson cumail a' dol ach gu bheil feum air buill ùra a h-uile bliadhna mu choinneimh na tha de dhaoine a' fàgail neo nach eil ri fhaighinn airson diofar adhbhararan.
"Tha sinn a' lorg dhaoine anns a bheil ùidh anns a' chùis ... tha sinn a' lorg fhireannach - mar as tric tha barrachd bhoireannach a' cur a-steach airson a' Phanail na tha fireannaich - ach tha sinn a' lorg bhoireannach cuideachd, agus anns gach aois," thuirt i.
Obair a' Phanail
Bidh Panal na Cloinne ag obair le cloinn, suas ri 18 bliadhna de dh'aois, aig a bheil duilgheadasan.
Thuirt Ina NicÌomhair gu bheil i air mothachadh gu bheil a' chlann leis am bi am Panal a' dèiligeadh air fàs nas òige bho thòisich a' bhuidheann anns na seachdadan.
Feumaidh tagraidhean a bhith a-staigh ron 3mh den Damhair.


text:
Nam bithinn mar eun air sgiathaibh
Tuilleadh mar seo:
Mar a thàinig coineanaich...
Cleachdaidhean...
Fraoch à Rònaigh, Muran à...
'S ann mu Thuath Fada...
Fiosraichean - Donald MacDonald
Luchd-clàraidh - Dr Iain MacAonghuis
Geàrr-chunntas - Tha am fiosraiche ag innse gun do rinn e an t-òran seo ann an 1917. Tha e ag ràdh gun tilleadh e a dh'Uibhist a Tuath gun stad nam b' e eun a bh' ann. Tha e a' moladh Uibhist a Tuath agus tha e a' toirt iomradh air cruadal a' chogaidh le poll is daoine a' bàsachadh mun cuairt air.
Fad a' Chlàir (h:m:s) - 00:05:20
Àm Clàraidh - 1966.09
Cànan - Gàidhlig
Seòrsa - Òran, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 48114
Àireamh an Teip Thùsail - SA1966.053
Àireamh a' Chlàir Thùsail - SA1966.53.A1
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Siorrachd Inbhir Nis
Paraiste - Uibhist a Tuath
Eilean - Uibhist a Tuath
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/48114/1
Tweet


text:
Prògram Choinnich
Tuilleadh mar seo:
Prògram Choinnich
Cò Cuin Càite
Prògram Choinnich
Prògram Choinnich
External Link:
Fiosraichean - An Canan Iain Aonghas Dòmhnallach
Luchd-clàraidh - Coinneach MacÌomhair
Geàrr-chunntas - A' cuimhneachadh air an fheadhainn a dh'fhàg Mùideart agus Uibhist a Deas bho chionn 225 bliadhna, agus iad a' dèanamh air Eilean a' Phrionnsa ann an Canada.
Tha feadhainn gu bhith a' cruinneachadh air Eilean a' Phrionnsa gus comharrachadh gu bheil 225 bliadhna bho ràinig daoine an t-eilean à Mùideart agus Uibhist a Deas. Tha an Canan Iain Aonghas Dòmhnallach a' toirt seachad na h-eachdraidh a bha air chùl seo agus mar a chaidh dhaibh aon uair 's gun robh iad thall.
Fad a' Chlàir (h:m:s) - 00:09:53
Àm Clàraidh - 1997.07.14
Àm a' Chuspair - 1772 gu 1997.07
Àm Craolaidh - 1997.07.14
Cànan - Gàidhlig
Seòrsa - Rèidio
Cruinneachadh - BBC
Àireamh a' Chlàir - 9188
Àireamh an Teip Thùsail - Program Choinnich 14.07.1997
Càileachd an Fhuaime - Math
Cruth Inneal a' Chlàir - DAT
Àite Clàraidh:
Siorrachd - Ros is Cromba
Paraiste - Steòrnabhagh
Eilean - Leòdhas
Baile/Àite - Steòrnabhagh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/9188/1
Tweet


text:
- TIOTAL
- Nighean agus laoigh fèidh
- EXTERNAL ID
- HCD00734
- ÀITE
- neo-aithnichte
- LINN
- 1900an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12438
- KEYWORDS
- nighean
èideadh
laoigh fèidh
Tha e follaiseach nach do chuir an nighean oirre aodach sònraichte airson na deilbh oir tha froga caran liorcach oirre air uachdar blobhs le muinchillean fada. Le mar a tha a falt ann am figheachain flagach, agus an coltas caran loireach a th' air a h-aodach, 's dòcha gu bheil i air saor-làithean air an dùthaich
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Naidheachdan 11:00m
4 An t-Sultain 2012 Ùraichte aig Ùraichte aig
Crathadh a' Chaibineit
Tha tuilleadh air tighinn am bàrr mu mar a tha Dàibhidh Camshron air an caibineat aige ùrachadh. Tha Andrew Lansley a' call a dhreuchd mar Rùnaire na Slàinte, 's am Prìomhaire ga ainmeachadh mar Cheannard Thaigh nan Cumantan, an àite Sir Seòras Young. Chaidh Theresa Villiers àrdachadh gu dreuchd Rùnaire Èireann a Tuath, agus i a' gabhail thairis bho Eoghainn MacPheadrais. Tha triùir bhoireannach air an dreuchdan a chall: am Bana-Mhorair Warsi, mar Rùnaire a' Phàrtaidh Thòraidhich, Rùnaire na Cuimrigh Cheryl Gillan, agus Rùnaire na h-Àrainneachd, Caroline Spelman. Fanaidh Ken Clarke anns a' Chaibineat, ged a tha e air obair a chall mar Rùnaire a' Cheartais.
Reachdas na h-Alba
Foillsichidh Riaghaltas na h-Alba an-diugh dè na bilean a chuireas iad mu choinneimh na Pàrlamaid Albannaich anns a' bhliadhna a tha romhainn. Am measg eile, cuiridh iad bilean air adhart airson referendum a chumail air neo-eisimeileachd do dh'Alba, agus pòsaidhean gèidh a cheadachadh.
Béal Feirste
Chaidh 15 oifigearan poilis a ghoirteachadh air sràidean Bhéal Feirste an-raoir, agus aimhreit a' leantainn ann an ceann a tuath a' bhaile airson na dàrna oidhche sreath a chèile. Chaidh faisg air 50 oifigear a leòn Diluain 's iad a' feuchainn ri Nàiseantaich agus Dìlsich a chumail bho chèile às dèidh caismeachd Phoblachdach.
Na Poilis
Dh'èirich an àireamh de dh'oifigearan poilis an Alba anns an dàrna cairteal den bhliadhna. A rèir nan àireamhan airson nan trì mìosan gu deireadh na h-Ògmhios, bha 17,373 oifigearan ann an Alba. Sin àrdachadh de 7% thairis air còig bliadhna.
Tubaist Bhàsmhor
Nochd fireannach sa chùirt ann an Obar Dheathain an-diugh às dèidh bàs bhoireannaich ann an tubaist-rathaid. Chaochail Jacqueline Lyon, aois 44, seachdain Diluain seo chaidh nuair a bhuail an càr aice agus carbad eile ri chèile air Rathad na Tràghad anns a' bhaile. Nochd Anndra Carney, aois 23, à Sròn na h-Aibhne, ann an Cùirt an t-Siorraidh, fo chasaidean co-cheangailte ri droch dràibheadh agus drogaichean. Cha do rinn e tagradh, agus chaidh a chumail an grèim às dèidh iarrtais bho Sheirbheis Chasaid a' Chrùin.
Co-chomhairleachadh
Thuirt ceannard a' bhuidseit aig Comhairle na Gàidhealtachd, Dàibhidh Fallows, gum feum iad barrachd a dhèanamh gus daoine a thàladh dhan cho-chomhairleachadh a tha iad a' dèanamh air gearraidhean na Comhairle. Feumaidh iad na milleanan notaichean a shàbhaladh sna bliadhnaichean ri teachd. Cha robh ach mu 20 neach aig coinneimh mun ghnothach ann am Port Rìgh an-raoir, agus coinneamhan eile air feadh na Gàidhealtachd gu bhith aca.
Casg-breith
Agus fhuair sgrùdadh Albannach gu bheil boireannaich a fhuair casg-leatrom nas buailtiche breith neo-inbheach fhulang ma dh'fhàsas iad trom a-rithist. Ach tha an luchd-sgrùdaidh aig Oilthigh Obar Dheathain ag ràdh nach eil an cunnart cho mòr 's a tha e do bhoireannaich a dh'fhulaing marbh-bhreith.


text:
Audio cassette recording of Hugh MacLean of Barrapol talking to John Donald MacLean in May 1998.
Hugh MacLean (Eòghann Dhòmhnaill Eòghainn Mhòir) of Barrapol talks to John Donald MacLean (Teòn Dòmhnall a’ Mhuilinn) about shipwrecks around the Tiree coasts, seamen’s burial grounds, fishing, shooting cormorants and geese, seaweed as food, the changes in people’s diet and children’s toys, his first bike, self-taught pipers and fiddlers, the genealogy of Pipe Major John MacDonald, the names of Kennavara’s cliffs and caves, and Heylipol School. Tha Eòghann Dhòmhnaill Eòghainn Mhòir a Goirtean Dòmhnall a’ bruidhinn ri Teòn Dòmhnall a’ Mhuilinn mu na luing-bhriste a tha mun cuairt cladaichean Thiriodh, cladha na maraiche, iasgach, a’ sealg sgairbh agus geòidh, ùis feamainn na biadh, na h-atharrachaidhean ann an biadh dhaoine agus dèideagan cloinne, a’ cheud rothair a bha aige fhèin, pìobairean agus fidhlearan a ionnsaich iad fhèin, Màidsear Pìobaireachd Iain Mhic Dhòmhnaill, ainmeannan agus uaimh Cheann a’ Bhara agus Sgoil na Mòintich.


text:
- TIOTAL
- Cala agus Alt-aiseig ann an Ùige
- EXTERNAL ID
- PC_MACLEAN_HARRIS&LEWIS09_30
- ÀITE
- Ùige
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Snìothasort
- DEIT
- 10 Iuchar 2009
- LINN
- 2000an
- CRUTHADAIR
- Clare Maclean
- NEACH-FIOSRACHAIDH
- Clare Maclean
- AITHNEACHADH MAOINE
- 29249
- KEYWORDS
- aiseagan
cidheachan
calaidhean
bàigh
slighean còmhdhail
'S e tuineachadh beag a tha sgapte timcheall air Bàgh Uige faisg air ceann a tuath leth-eilean Throndairnis san Eilean Sgitheanach a th' ann an Ùige. Chaidh an rathad eadar Ùige agus Port Rìgh a' chrìochnachadh ann an 1812 agus an cidhe ro 1840. Tha aiseag Chalednian Mhic a' Bhruthainn a' seòladh às an seo dhan Tairbeart sna Hearadh agus a Loch nam Madadh ann an Uibhist a Tuath. Bha a' chiad aiseag-chàraichean anns na 1960an a' cleachdadh crann-togail agus rampaichean cliathaich gus carbadan a luchdachadh air bòrd. B' e obair a bha a' toirt ùine a bha seo. Chaidh an cidhe a dhèanamh suas as ùr anns na 1980an a' leigeil le na slighean à Ùige a bhith a' cleachdadh aiseagan dràibheadh air agus dràibheadh dheth.
Tha Taigh-grùide an Eilein Sgitheanaich suidhichte ann an Ùige cuideachd.


text:
- TIOTAL
- Am Ploc o Chreag nan Gàradh
- EXTERNAL ID
- HCD00689
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12399
- KEYWORDS
- baile
Am Ploc
dealbh-tìre
muir
cuimhneachan cogaidh
eilean
cnuic
sgoil
Tha an dealbh seo a' sealltainn A' Phluic le Loch Carrann ri cùl na deilbh, air a thogail o Chreag nan Gàradh. 'S e an sgoil an togalach as motha ri taobh an rathaid ann am meadhan na deilbh, is chithear an cuimhneachan cogaidh air an taobh chlì, 'S e Bad a' Chreamha an cnoc air fàire, ag èirigh 395m air cùl an t-Sròim a Tuath, agus 's e Sgeir Bhuidhe an t-eilean beag le craobhan san loch
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Buidhean aig Innis nan Damh
- EXTERNAL ID
- PC_WMORRISON_026
- ÀITE
- Innis nan Damh
- SGÌRE
- Asaint
- SIORRACHD/PARRAIST
- CATAIBH: Asaint
- LINN
- 1920an
- NEACH-FIOSRACHAIDH
- Willie Morrison
- AITHNEACHADH MAOINE
- 30521
- KEYWORDS
- daoine
buidheannan
aodach àbhaisteach
Dealbh de Barbara Chorbett, Ruby Chorbett, Esther Mhoireasdan, Mina Chorbett, ?, Seòras Corbett air a thogail aig Innis nan Damh anns na 1920an. B' e màthair Barbara agus Ruby Chorbett a bh' ann an Mina Chorbett agus bha Taigh-òsta Innis nan Damh aig màthair Esther Mhoireasdain a bha na banntraich.
'S e baile beag ann an Cataibh a th' ann an Innis nan Damh a tha na laighe aig ceann Loch Asainte mu naoi mìle à Loch an Inbhir


text:
Rugadh Ailean san Eilean Sgitheanach agus tha e air a bhith gu mòr an sàs ann an iomairtean agus brosnachadh na Gàidhlig airson faisg air dà fhichead bliadhna, agus e air a bhith air ceann a chosnaidh an craoladh leis a’ BhBC agus mar Cheannard air Comann na Gàidhlig.
A bharrachd air ùine air bùird-stiùiridh a mhòr-chuid de na buidhnean Gàidhlig stèidhich agus stiùir Ailean cuideachd an iomairt às an tàinig Achd na Gàidhlig 2005 (Alba) agus Bòrd na Gàidhlig, agus b’ esan a chiad Cheannard air a’ Bhòrd.
Fhuair spàirn Ailein as leth na Gàidhlig aithne nuair a bhuilich Oilthigh Obair Dheathain Dotaireachd Urramach air ann an 2008.
Chaidh Ailean Caimbeul ainmeachadh mar Cheann-Suidhe a’ Chomuinn Ghàidhealaich ann an 2017.
A’ feitheamh ri fiosrachadh pearsanta.
Rugadh agus thogadh Seònaid ann an Tobar Mhoire ann am Muile, agus ‘s ann an sin a tha i fhathast a’ fuireach! Thug i a-mach ceum ann an Gàidhlig agus Matamataic aig Oilthigh Dhun Èideann, agus bha i a’ teagasg an dà chuspair sin fad iomadh bliadhna. Bhuannaich Seònaid Bonn Òr a’ Chomuinn ann an Inbhir Nis ann an 1984, ach ron àm sin bhiodh i a’ gabhail pàirt ann am farpaisean aig Mòdan Ionadail agus Nàiseanta. Bha i na ball den chòmhlan “Sound of Mull” a bha gu math ainmeil anns na 70s agus na 80s. Tha i fhathast a’ seinn ann an Còisir Mhuile.
Tha i air a bhith a’ strì às leth na Gàidhlig fad a beatha. On a sguir i theagasg làn-ùine, tha i air a bhith ag obair airson Sabhal Mòr Ostaig, a’ cur taic ri oileanaich air a’ Chùrsa Inntrigidh agus cùrsaichean eile. Cuideachd, tha i an sàs ann am Mòd Ionadach na Dreòlluinn, Co-roinn Ghàidhlig Mhuile agus Idhe, agus iomairtean sam bith a tha toirt taic dhan a’ chànan. Tha Seònaid a’ dèanamh nas urra dhith airson Gàidhlig Earra-Ghàidheil a bhrosnachadh.
Aig toiseach a’ Mhòd Nàiseanta Rìoghail ann an Lochabar, 2017, chaidh urram Tosgaire Gàidhlig na Bliadhna a a bhuileachadh air Seònaid le Riaghaltas na h-Alba.
Tha Dòmhnull air a bhith na bhall den Chomunn o chionn 1982, nuair a chaidh e a dh’obair ann an Lunnainn. An dèidh tilleadh dhachaidh a Leòdhas aig deireadh na h-ochdadan, thòisich e a’ cuideachadh le bhi a’ ruith Mòd Ionadail Leòdhais agus bha e na cho-ionmhasair aig an dà Mhòd Nàiseanta ma dheireadh a chaidh a chumail anns na h-Eileanan an Iar; ‘se an ionmhasair a rithist airson Mòd 2011. Thàinig e chun a’ bhùird ann an 2007 mar riochdaire bho na h-Eileanan an Iar. Chaith e pìos mòr de bheatha ag obair dha Roinn nan Cuspainn ‘s nan Cìsean (HM C & E) mus do ghluais e airson greiseag gu BT agus an uair sin, gu Comhairle nan Eilean Siar ann an 1987 mar phrògramair anns an Roinn Compiutaireachd aca gus na leig e dheth a dhreuchd ann an 2011. ‘S caomh leis a bhith a’ coiseachd nam beann agus a’ siubhal (gu h-àraid thall thairis).
A’ feitheamh ri fiosrachadh pearsanta.
David Cannon represents Caledonian MacBrayne (CalMac), the main commercial supporter of the Royal National Mod, on the board of An Comunn. A journalist by training, David has more than 30 years experience in press and public relations in both public and private sectors. As CalMac’s Public Affairs Manager he is responsible for CalMac’s relationships with the media and Parliament and is the senior manager responsible for developing and implementing the company’s Gaelic Language Plan. He attended his first Royal National Mod in Falkirk in 2008 and has been a key member of the CalMac team which has been working to raise the company’s profile at the event. He has a strong affinity with the Gàidhealtachd having worked for the former Highlands and Islands Development Board in the 1980s and has enjoyed rekindling his relationship with the area since joining CalMac.
A’ feitheamh ri fiosrachadh pearsanta
A’ feitheamh ri fiosrachadh pearsanta


text:
Gaidheil aig Oilthigh Ghlaschu anns an t-seachdamh linn deug.
Clann MhicDhùghaill Dhùin Olaidh
Bha Gaidheil bitheanta aig Oilthigh Ghlaschu fad na seachdamh linn deug. B’e uaislean a’ chinnidh agus oileanaich a bh’ air am maoineachadh leis an eaglais an dà bhuidheann bu lìonmhoir agus as follaisich anns na clàraidhean bhon a’ Ghaidhealtachd.
Deas, Caisteal Dhùin Olaidh.
A thaobh na h-uaislean, bha teaghlach MhicDhùghaill Dhùin Olaidh air aona dhiubh sin. Bha an teaghlach seo a’ cumail taic ri sgrìobhaichean Gàidhlig. Tha dlighe sgrìobhte ann an Gàidhlig, 1603×1616, an co-cheangal ri Donnchadh MacDhùghaill, rud nach eil na annas ann an sgìre Latharna aig an t-àm sin. Chaochail Donnchadh ann an 1616, agus rinn an lighiche Gaidhealach, Donnchadh Ó Conchubair, luaidh air. B’ e Sir Iain MacDhùghaill a lean e mar cheannard ann an 1616. Tha iomradh air ‘Joannes mcDowgall,’ is math dh’ fhaoidte an aona dhuine, a’ frithealadh chlasaichean aig Oilthigh Ghlaschu ann an 1598. Chuir Sir Iain MacDhùghaill, fear Dhùin Olaidh, a cheathrar mhic, Alasdair, Uisdean, Dùghall agus Donnchadh, dhan sgoil a Ghlaschu ann an 1627. Bha iad a’ fuireach còmhla ri Uilleam Neilson, bùirdeasach sa bhaile. Is e an aona adhbhar gu bheil lorg againn air an eachdraidh seo gun thog Neilson gearain an aghaidh MacDhùghaill leis nach do phàigh e cosgaisean a mhic! Feumaidh gun deach a’ cheist a shocrachadh oir chan eilear a’ cluinntinn a’ chòrr mu dheidhinn. Tha lorg air Alasdair MacDhùghaill mar oileanach aig Oilthigh Ghlaschu ann an 1629-30.
‘Allexander McDougall primogenitus domini de Donollythe’ – dealbh, le cead bho sheirbhis taigh-tasgaidh Oilthigh Ghlaschu University of Glasgow Archive Services, University collection, GB0248 GUA 26619/192
B’ ann an Laideann a sgrìobh Alasdair ainm ann an leabhar clàraidh an Oilthigh ann an 1629 agus b’e foghlam Laideann is Scots no Beurla a bha àbhaisteach ann an Alba na latha. Ach bha an duine seo eòlach air seann sgrìobhadh na Gàidhlig cuideachd. Chaidh sloinneadh Alasdair Mòr MacDhùghaill a sgrìobhadh a-mach ann an Gàidhlig chlasaigeach uaireigin eadar 1625 agus 1650. Tha an Làmh-sgrìobhainn seo, ‘Senchus Cloinne Dubhail’, ri fhaicinn ann an Leabharlann Nàiseanta na h-Albainn (NLS). An rèir Raghnall Mac’IlleDhuibh b’e Eòghann MacPhàill a sgrìobh e (NLS, Adv MS, 72.1.9). [ 1 ]
Tha an dealbh dhan seo, a leanas, NLS, Adv MS 72.1.9, fol. 1r., air a chleachdadh le cead o Leabharlann Nàiseanta na h-Alba.
Chithear sloinntearachd Alasdair Mòr MhicDhubhghaill ann an seo (gu h-àrd), a bha beò am meadhan an 17mh linn, ga chuir air ais gun chiad Dùbhhall on tug an teaghlach seo an t-sloinnidh. Is e Somhairle, an curaidh ainmeil (chaochail 1164), agus athair, Gillebrìde, a th’ aig ceann an liosta.
–o0o–
Clann MhicFhionghuinn an t-Srath
Chuir Niall MacFhionghuin ainm ri cùmhnant, mar fhianais, is e na oileanach ann an Glaschu ann an 1619. B’ ann eadar MacIain, fear Ard nam Murchain agus a cheann-fheadhna fhèin, Lachlainn MacFhionghuinn, fear Srath Shuardail, a bha an dlighe. Bha Niall na mhinisteir ann an Cille Chrìost, san t-Srath an dèidh dha ceumnachadh. Bha co-ogha dha Niall na oileanach an Glaschu faisg air an t-aon àm. B’e seo Iain MacFhionghuin (M.A. 1620) a bha na mhinisteir an dèidh làimh am Bracadail agus ann am Minginis anns an t-Eilean Sgitheanach. B’ ann an Oilthigh Ghlaschu cuideachd a fhuair ministear Dhiùirinis anns an t-Eilean Sgitheanach fhoghlam: an t-Urr. Uisdean MacSuain (MA, Glaschu, 1597). [ 2 ]
–o0o–
Clann Dòmhnaill Shlèite
Bha cuid dhe na Dòmhnallaich a’ frithealadh Oilthigh Ghlaschu mun t-àm seo cuideachd. Bha an Oilthigh a’ cruinneachadh airgid gus na togallaichean aca a leasachadh, is thug uaislean is clèir eaglais bho air feadh na dùthcha beagan airgid dhaibh, daoine on Ghaidhealtachd nam measg. Thug, Sir Dòmhnall Gorm Òg, ceann-fheadhna Dhòmhnallaich Slèite, taic-airgid luach £100 dhan Oilthigh gus leabharlann a thogail ann an 1633. Chuir Sir Dòmhnall a mhac, Seumas, a dh’ Oilthigh Ghlaschu ann an 1634. B’e seo Sir Seumas MacDhòmhnaill, ceannard nan Dòmhnallach, 1643-78. Bha Sir Seumas, mar a bha cinn-feadhna eile, a’ toirt taic agus a’ brosnachadh bàird agus bàrdachd na Gàidhlig. Rinn am bàrd cliùiteach, Iain Lom MacDhòmhnaill, Bàrd Cheapaich, dàn molaidh dha, ‘Iorram do Bhàta Mhic Dhòmhnaill.’ Chaidh co-dhiù dà chumha a dhèanamh do Shir Seumas mu àm a bhàis ann an 1678, aonan dhiubh le Iain Lom, agus cumha eile a rinn a bhràthair fhèin, Gilleasbaig, bàrd ainmeil air an robh am far-ainm ‘An Ciaran Mabach.‘ [ 3 ]
Caisteal Dhùin Tuilm, Tròndairnis: aon de sheann dhaingneachdan Dòmhnallaich Shlèite (dealbh air a thogail on Celtic Monthly, 9 (1901), 6).
–o0o–
Sìol Tormoid: Clan MhicLeòid Dhùin Bheagain
Bha Sir Ruairidh Mòr MacLeòid (chaochail 1626) air a bhith a’ sabaid ann an cogaidhean na h-Èirinn anns na 1590an agus bha e buailteach air a bhith a’ sgrìobhadh ainm ann an làmh Ghaidhealach le corra-litir. Bhiodh bàird ga mholadh agus bha grunnan de sgrìobhaichean aige a bha a’ cumail cunntasan laitheil ann an Gàidhlig anns a’ chiad chairteal dhan t-seachdamh linn deug. [ 4 ] Chan eil fhios cà’n deach Ruairidh oideachadh ach bha na mic aige, agus cuid eile de Shìol Tormoid, a’ frithealach sgoiltean agus Oilthigh Ghlaschu anns na 1620an agus rè na seachdamh linn deug.
Bha ceanglaichean malairt làidir eadar Leòdaich an t-Eilean Sgitheanach agus marsantan Ghlaschu mun t-àm seo. Chuir Ruairidh Mòr MacLeòid a mhic, Iain Mòr, Uilleam agus Tormod dhan Oilthigh. Bha iad a’ fuireach còmhla ri bùirdeasaich anns a’ bhaile fhads a bha iad a’ frithealadh an Oilthighe. [ 5 ] Thug Iain Mòr MacLeòid, a lean athair mar cheann-fheadhna Chlann MhicLeòid ann an 1626, taic-airgid de £100 do dh’ Oilthigh Ghlaschu ann an 1630 gus an cuideachadh ann a bhith a’ togail Colaiste agus leabharlann ùr. [ 6 ]
Sgrìobh Iain Mòr ‘Joannes MacClaud a Hereis’ (1624) agus a bhràthair, Tormod, ‘Normandus McClaud’ (1630) an ainmean len làmh fhèin ann an clàraidhean an Oilthigh. Na dealbhan seo air an cleachdadh le cead o sheirbhisean tasg-lann Oilthigh Ghlaschu, GB0248 GUA 26619.
B’e Sir Tormod MacLeòid, fear Bheàrnaraigh, am mac a b’ òige a bh’ aig Ruairidh Mòr. Is e cùmhnant dhaltachais airson àrach Thormoid, 1614, an aona dhlighe ga leithid air a bheil lorg againn a tha air a sgrìobhadh ann an Gàidhlig ann an Alba. Chaidh Tormod a thogail còmhla ri teaghlach anns na Hearadh. Bha Tormod a’ frithealadh Oilthigh Ghlaschu eadar 1631 agus 1633. Chaidh Eilean Bheàrnaraigh ann an Caolas na Hearadh a thoirt dha mar oighreachd-fearainn agus fhuair e latha mòr: bha e beò gu 1705. Chaidh na ceudan de luchd leantainn Chlann MhicLeòid a mharbhadh aig blàr Worcester, 1651, ann an seirbhis an rìgh. Thàinig Tormod as beò, ge-tà, agus chaidh inbhe rìdire a bhuileachadh air o Theàrlach II. B’e fear a bh’ann an seo a bha gu mòr a’ brosnachadh bàrdachd na Gàidhlig. Tha grunnan bheag de dhàin air a thighinn sìos thugainn a chaidh an cruthachadh mar mholadh air Sir Tormod. B’ e am bana-bhàird cliùiteach, Màiri Nighean Alasdair Ruaidh, a rinn cuid dhiubh sin. [ 7 ]
–o0o–
Clann Chaimbeul agus Oilthigh Ghlaschu
Bha Caimbeulaich pailt aig Oilthigh Ghlaschu riamh bhon chaidh a stèidheachadh ann an 1451. Lean an cleachdadh sin sìos na linntean. B’ ann do dh’ Oilthigh Chill-rìmhinn a chaidh Gilleasbuig Caimbeul, Triath Lathurna (8mh Iarla Earraghaidheal an deidh 1641), eadar 1621 agus 1623.
Dealbh, clì, de Ghilleasbuig Caimbeul, an Triath Lathurna, aithnichte cuideachd mar an 8mh Iarla agus Marcus Earraghaidheal, 1598-1661. An dealbh seo dheth le David Scougall air a chleachdadh le cead o Thaigh Tasgaidh Nàiseanta nan Dealbh, Dùn Èideann. ©Scottish National Portrait Gallery, PG 1408.
Tha iomradh air ‘Archibaldus Lorn’ mar fhear a bha a’ frithealadh Oilthigh Ghlaschu ann an 1630, ach chan eil e soilleir gur e an Triath Lathurna a bh’ann. Ach tha fhios cinnteach gun tug an Triath Lathurna tiodhlac de 500 marg, 24mh dhan Ghearran, 1635 do dh’ Oilthigh (no Colaiste) Ghlaschu gus an cuideachadh le bhith a’ togail Colaiste agus leabharlann ùr.[ 8 ] Tha litir ann an tasglann Oilthigh Ghlaschu bho Ghilleasbuig seo, ceannard nan Caimbeulach, anns a’ Ghearran 1643 gu Prionnsabal an Oilthighe, Iain Strang, ag iarraidh air Strang cùram a ghabhail mu dhà mhac, Gilleasbaig agus Niall a bha an dùil clasaichean a fhrithealadh aig an Oilthigh. Tha e soilleir on an seo gu robh iad air co-dhiù aon raithe a chaitheamh air an Oilthigh a-roimhe is gur ann a’ tilleadh a bha iad. Bha a mhac bu shine a’ frithealadh chlasaichean aig an Oilthigh an ceann mìos, mu mheadhan na Màirt 1643, is ainm aige air a chlàradh anns an Oilthigh mar ‘Dominus Archibaldus Campbell, filius primogenitus illustrimi Marchionis Argatheliensis.’ Chan eil fhios dè cho fada is a lean Gilleasbaig san Oilthigh, ach bha Niall, a bhràthair, fhathast a’ gabhail chlasaichean anns an t-Earrach 1646. Chithear dealbh agus teacs an litir bho an seo, gu h-ìosal bho Ghilleasbaig Caimbeul, 8mh Iarla agus Marcas Earraghaidheal gu Mgr Iain Strang, Prionnsabal an Oilthighe:
———————————
©University of Glasgow Archive Services, GB0248, GUA 43183. An dealbh seo air fhoillseachadh le cead bho thasglann Oilthigh Ghlaschu.
Teacs na litreach:
Le seòladh air cùlaibh na litreach: ‘Ffor my loveing freind Mr Johne Strang, Principal of the Colledge of Glasgow, these.’ Loveing freind,
I have sent bak my two sones to you againe, whom I earnestly recom[m]end to yor care & oversight and that you may have the better occasion to have ane eye unto them, as lykewyse that they may the more conveniently enjoy the conversation of other young gentlemen ther. I have thought it most fitting that they tak their dyet in the Colledge. And therfor I must entreat you to have a special care that they be sufficiently furnished with all things necessary and to see with such discretion as ther condition & tender age doth requyre. Desyreing lykewyse that yow will tak such a course for the two men as you shall think most fitting. If yow shal be pleased thus to us, I shall tak it as a speciall favor at yor hands & be therby obliged to approve myself at all occasions.
Yor most affectionat frend to my power,
Ed[inbu]r[gh], the 16 Feb[ruary] 1643
Argyll
Bidh mòran ann an saoghal na Gàidhlig san latha an diugh nas eòlaiche air sgrìobhaiche an litir seo, Gilleasbaig 8mh Iarla Earraghaidheal, mar an dearg-nàmhaid a bha aig Alasdair mac Colla Chiotach eadar 1644 agus 1647 leis na cogaidhean fuilteach, uamhasach ann an Earraghaidheal. [ 9 ] Ged a tha cliù mhòr aig Alasdair mac Colla, thathar air a bhith a’ dèanamh dì-meas air inbhe MhicCailein Mòr gu ìre, rud a theireadh cuid a tha mi-chothromach. [ 10 ] Ach b’ e Gaidheal a bha air leth cumhachdach a bh’ ann an Gilleasbaig an 8mh Iarla, – chan ann an seagh na Gaidhealtachd a-mhàin ach ann an co theacs Albannach agus Breatannach. Ged a bha e ag amharc air cumhachd an t-saoghal mhòir, rinn Gilleasbaig seo (8mh Iarla) cinnteach gu robh Gàidhlig aig a mhic. Chaidh am mac bu shine (agus oighre), Gilleasbaig Òg, àrach mar dhalta còmhla ri chuideachd ann am Bràghad Albainn far an deach tidsearan Gàidhlig fhastadh dha fo chùram Chailein Caimbeul, Tighearna Ghleann Urchaidh. B’ e ‘Mr Johnne McLen’ an t-ainm a bh’air aon de thidsearan Gàidhlig Ghilleasbaig Òig ann an 1633 mas deach e dhan Oilthigh. Chaidh Niall Caimbeul, am mac a b’ òige a thogail mar dhalta cuide ri Sir Dòmhnall Chaimbeul, Tighearna Àird nam Murchain. Chaith an dà mhac beagan bhliadhnaichean a’ frithealadh chlasaichean ann an Oilthigh Ghlaschu agus tha lorg orra ann an clàraidhean nan oileanach bhon àm seo. [ 11 ]
Aineam nam bràithrean mar a chaidh an sgrìobhadh ann an leabhraichean- clàraidh an Oilthigh, 1642-43. Chithear cuideachd ainm cheann-feadhna Ghaidhleach eile, ri taobh ainm Ghilleasbuig Chaimbeul: Iain Mac a’ Chombaich, fear Luis.Na dealbhan seo air an cleachdadh le cead o Thasg-lann Oilthigh Ghlaschu, GB 0248, GUA GUA 26619/204 & 310.
Bu bheag an t-iongnadh gu robh Gilleasbaig a’ gabhail dragh mu chor a mhic aig an Oilthigh. Bha tòrr nàimhdean aige, rud a bha gu ìre a’ crochadh air inbhe a theaghlaich ach cuideachd air an dol a-mach aige fhèin. Bha e sàs gu mòr ann an ar-a-mach nan Cùmnahantaich an aghaidh Teàrlach I, 1639-48. Chaidh Gilleasbaig (an 8mh Iarla & Marcas Earraghaidheal), sgrìobhaiche an litir seo, a chuir gu bàs an Dùn Èideann ann an 1661, leis gun ghabh Teàrlach II dìoghaltas air an fheadhainn a leag athair on rìgh-chathrach. Thàinig Gilleasbaig Òg (9mh Iarla) a-steach air oighreachd ri linn bàs athair, 1661, ach cha robh esan mòran na b’ fhortannaiche ann an poileataigs. Thug esan dùbhlan cuideachd do Theàrlach II agus a bhràthair, Seumas Diùca Iorc, agus chaidh Gilleasbaig (9mh Iarla) a chuir gu bàs air los seo ann an 1685. Bha Niall, a bhràthair (mac a b’ òige a th’ air ainmeachadh anns an litir seo), na mhanaidsear air leth comasach air oighreachd MhicCailein Mhòir fhads a bha athair agus an uairsin a bhràthair ann an staingean phoileataigeach. [ 12 ]
B’ e MacCailean Mòr a chanas daoine ri gach ceannard nan Caimbeulach mar chuimhneachan air aon de thùsanaich an t-sliochd aca. B’e Gilleasbuig Gruamach a bh’ aig daoine air Gilleasbuig, 7mh Iarla Earraghaidheal (riaghladh, 1594-1618) – ach is dòcha air a mhac, am Marcas, cuideachd. A-rèir Cholm Ó Baoill, b’e Gilleasbaig Caoch am far-ainm a bh’ air an 8mh Iarla & Marcas Earraghaidheail (riaghladh 1625-1661), agus Gilleasbaig Fionn air a mhac, an 9mh Iarla (1661-1685). [ 13 ] Tha na far-ainmean sin na chomharra orra mar Ghaidheil.
——————————————————————————————————————————-
Notaichean
——————————————————————————————————————————-
[ 1 ] Inveraray Castle Archive [ICA], Argyll Transcripts [AT], xi, 73. C. Innes, ed., Muminentae Alme Universitatis Glasguensis [MAUG] (4 vols., Maitland Club, Glasgow, 1854), iii, 63, 81. R. I. Black, ‘A Gaelic contract of lease, c. 1603 x 1616,’ ann an, D. Sellar, ed., The Stair Society. Miscellany Two. By various authors (Stair Society, Edinburgh, 1984), 132-143, aig 140. R. Black, The Gaelic Manuscripts of Scotland. Vol. 1., Classical Gaelic, Irish and Welsh manuscripts in the National Library of Scotland (Unpublished draft catalogue), air a leughadh ann an Leabharlann Nàiseanta na h-Alba, Dùn Èideann. Le taing cuideachd don Oll. Ulrike Hogg, Leabharlann Nàiseanta na h-Alba airson cuideachadh le cead gus an dealbh seo chuir air-loidhne.
[ 2 ] National Records of Scotland [NRS], RD 1/305, fol. 108v. Tha lorg air Niall mar ‘Nigellus McKinnone,’ a’ frithealadh an oilthigh ann an 1620. MAUG, iii, 74. A. Nicolson, The History of Skye (2nd edition, Àrd Bhearnasdal, 1995), 80-81.
[ 3 ] A. Nicolson, The History of Skye, 94. A. I. Mackenzie, ed., Òrain Iain Luim. Songs of John Macdonald bard of Keppoch (SGTS, Edinburgh, 1964), 102-106, 136-140, 277-9, 289-291. Thug grunnan chinn-fheadhna agus pearsachan clèir o gach ceàrnaidh den dùthaich airgead do dh’ Oilthigh Ghlaschu anns na 1630an agus bha Gaidheal nam measg. Bha Iain Macleòid, fear Dhùin Bheagain air aona dhiubh (gu h-h-ìosal), agus chithear cuideachd na h-ainmean a leanas air an liosta: Eachann MacGhill’Eain, fear òga Dhubh-aird, lean, Sir Coll MacLaomuinn, fear ‘Innerin’, Seumas MacLaomuinn, Sir Dùbhghall Caimbeul, fear Acha nam Breac, Seòras MacCoinnich, Triath Chinntàil is Iarla Sìophoirt, Iain Leslie, Easbuig nan Eilean (1631) agus an Easbuig a lean e anns an dreuchd sin, an t-Easbuig Niall Caimbeul, Mgr Gilleasbuig MacLachlainn, ministeir Luis, Mgr Gilleasbuig Cameron, ministeir Innis Cailleach. MAUG, iii, 465-480.
[ 4 ] J. Bannerman, ‘Gaelic endorsements of early seventeenth century legal documents’, ann an Studia Celtica, xiv/xv (1979-80), 18-33.
[ 5 ] R.C. MacLeod, ed., The Book of Dunvegan, being documents from the Muniment Room of the Macleods of Macleod at Dunvegan Castle, Isle of Skye (2 vols., Third Spalding Club, Aberdeen, 1938-39), i, 217-8, 220, 222, 224, 225, 227. NRS, RD 1/292 fol. 70v. NRS, RD 1/292 fol. 71r. I.F. Grant, The Macleods, the history of a clan (London 1959), 240-242.
[ 6 ] Thuirt Alasdair MacNeacail gur e suim de 100 merk a bha seo (mu £66) ach tha bann-cuidhteas, 16mh dhan Iuchar 1632 ag radha gun tug Iain MacLeòid £100 do riochdairean Colaiste Ghlaschu. Nicolson, The History of Skye, 75. Macleod, ed., The Book of Dunvegan, i, 224.
[ 7 ] J.C. Watson, ed., Gaelic Songs of Mary Macleod (SGTS, Edinburgh, 1934). A. Frater, ‘Màiri Nighean Alasdair Ruaidh’, in J. Randall, ed., Crossing the Minch. Exploring the Links between Skye and the Outer Hebrides (Islands Book Trust, 2008), 33-43. P. Parkes, ‘Celtic fosterage: adoptive kinship and clientage in north west Europe’, Comparative Studies in Society and History, 48/2 (2006), 359-95, aig 385-7.
[ 8 ] MAUG, iii, 18. ICA, AT, xi, 639.
[ 9 ] D. Stevenson, Highland Warrior. Alasdair mac Colla and the Civil Wars (Saltire Society, Edinburgh, 1994), 154-163, 232-241.
[ 10 ] A. I. Macinnes, The British Confederate. Archibald Campbell, Marquess of Argyll, 1607-1661 (Edinburgh, 2011), 1-43.
[ 11 ] GUAS, GUA 43183. MAUG, iii, ix-x, xiv, 97, 101. Macinnes, The British Confederate, 66-67. D. Gregory , ed., Collectanea de Rebus Albanacis (Iona Club, Edinburgh, 1847), 19-20. C. Innes, ed., The Black Book of Taymouth, with other papers from the Breadalbane charter room (Bannatyne Club, Edinburgh, 1855), xvii-xxiii, 94. R. Black, ‘A Scottish grammatical tract, c. 1640,’ in, P. de Brún & M. Ó Murchú, eds., Celtica, vol. XXI. Essays in honour of Brian Ó Cuív (1990), 3- 16, aig 6-7.
[ 12 ] Macinnes, The British Confederate, 277-280, 283, 294-306. David Stevenson, ‘Campbell, Archibald, marquess of Argyll (1605×7–1661)’ & ‘Campbell, Archibald, ninth earl of Argyll (1629–1685)’, anns an Oxford Dictionary of National Biography, articles 4472 & 4473, accessed Dec 2013].
[ 13 ] C. Ó Baoill & M. Bateman, ed. & transl., Gàir nan Clàrsach. The Harps’ Cry. An Anthology of 17th century Gaelic poetry (Birlinn, Edinburgh, 1994), 10, 14, 16. Macinnes, The British Confederate, 31.


text:
Latha Inbhir Lòchaidh
Tuilleadh mar seo:
Pìobaireachd Dhòmhnaill...
Latha Inbhir Lòchaidh
Pìobaireachd Dhòmhnaill...
Latha Inbhir Lòchaidh
Fiosraichean - Angus MacDonald
Luchd-clàraidh - Calum Iain MacIlleathain
Geàrr-chunntas - Anns an òran seo tha am bàrd a' toirt iomradh air na thachair aig Blàr Inbhir Lòchaidh. Tha e ag ràdh gun deach an latha le Clann Dòmhnaill agus gun robh an t-àite na lasair. Tha e ag ràdh gum faca e an t-arm 's iad a' dol an òrdugh aig a' chaisteal. Tha e a' toirt iomradh air mar a chaidh Caimbeulaich a mharbhadh air an raon.
Fad a' Chlàir (h:m:s) - 00:03:28
Àm Clàraidh - 1960.01.24
Àm a' Chuspair - 1645 gu 1645
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 47492
Àireamh an Teip Thùsail - SA1960.038
Àireamh a' Chlàir Thùsail - SA1960.38.A1
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Uibhist a Deas
Eilean - Uibhist a Deas
Àite a' Chuspair:
Siorrachd - Siorrachd Inbhir Nis
Paraiste - Cill Mo Naomhaig
Baile/Àite - Inbhir Lòchaidh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/47492/1
Bloighean:
Cluich pàirt 1 (00:03:28)
Cluich pàirt 2 (00:00:35)
Tweet


text:
NZ04 - Waipu Families
Between 1853 and 1860 nearly one thousand Scots followed Norman McLeod to his settlement at Waipu, many from Ullapool and Loch Broom. They took with them to New Zealand their language, music, tartans and traditions, as well as their clan identities, commitment to education and their Presbyterian religion. For many the sadness of what was being left behind was mingled with the hope of a better future, and the journey of McLeod’s followers symbolises that search for a new life. Today the community in Waipu continues to maintain a strong sense of its Scottish roots, including by hosting Highland Games.
NZ04 Teaghlaichean
Eadar 1853 agus 1860, lean faisg air mìle Albannach Tormod MacLeòid gu àite-tuineachaidh ann an Waipu, mòran dhiubh à Ulapul agus Loch Bhraoin. Thug iad leotha gu ruig Sealain Nuadh, an cànan, an ceòl, tartanan agus traidiseanan a thuilleadh air an ionnanachdan cinnidh, dealas a thaobh foghlaim agus an creideamh Clèireach. Don mhòr-chuid, bha am bròn a thaobh na bha iad a’ fàgail às an dèidh measgaichte le dòchas mu àm ri teachd a bhiodh nas fheàrr, agus tha turas luchd-leantainn MhicLeòid mar shamhla don t-sireadh sin air beatha ùr. San latha an-diugh, tha a’choimhearsnachd ann an Waipu a’ leantainn air adhart a’cumail suas ceangal làidir ri a freumhaichean Albannach, a’gabhail a-steach aoigheachd do na Geamannan Gàidhealach.


text:
Bothan àirigh ùr an Leòdhas
Fad linntean mòra bhiodh na Gàidheil a' falbh a-mach dhan mhonadh le an cuid stuic, a' fuireach fad an t-Samhraidh ann an bothain bheaga.
An-diugh chan fhaicear ach tobhtaichean nam bothan àirigh a-muigh sa mhòintich.
Ach fhuair buidheann coimhearsnachd air taobh siar Leòdhais cead-dealbhachaidh gus bothan àirigh ùr a thogail airson innse do dhaoine mu eachdraidh dòigh-beatha an sinnsirean.
Chan ann, ge-tà, fada bho na bailtean a bhiotheas i, ach air oir an rathaid mhòir eadar Brù agus Àrnol.
Slighe luchd-turais
"Tha sinn ga togail faisg air an rathad mhòr ach am bi e furasta dha daoine a thighinn a shealltainn air an àirigh 's gum faic iad dè seòrsa rud a th' ann, 's a bh' ann," thuirt Margaret Joan NicLeòid, bho Chomann Eachdraidh Bhrù 's Bharabhais, a tha air cùlaibh a' phòiseict.
"'S chan eil fada aca ri coiseachd, bhon tha sinn fèadhair ri taobh an rathaid mhòir.
"Tha àite gu bhith againn airson parcadh, dha busaichean agus dha càraichean.
"'S faodaidh duine sam bith a thighinn a-steach a shealltainn air an àirigh.
"Tha sinn a' dol a dh'fheuchainn cho mòr 's is urrainn dhuinn gum bi i cho coltach ris na seann àirighean 's a ghabhas sin a dhèanamh.
"Bidh i air a dèanamh de chloich, agus 's dòcha gum bi cìp air an taobh a-muigh aice.
"Agus na broinn cha bhi mòran ri fhaicinn ann. Bidh sinn ga cumail mar a thuirt mi cho coltach 's a ghabhas ri mar a bha broinn nan àirighean eile.
"Ach gum bi leabaidh innte, 's bidh àite teine againn, 's being, bòrd. 'S dòcha gum bi pàipear-naidheachd air na ballachan.
"Bìoball, peilichean 's soithichean, agus uinneagan airson stòradh rudan ann," thuirt i.
Tha an Comann Eachdraidh ag amas gum bi an àirigh na pàirt de shlighe do luchd-turais.
"'S e seo pàirt de stòraidh an taobh siar," thuirt Margaret Joan.
"Tha luchd-turais a' tòiseachadh aig na tursachan, ag ionnsachadh mu dheidhinn sin, 's bidh iad a' dol gu na Geàrranan, 's am Broch, agus a' dol sìos an uair sin a Shiabost chun a' Mhuilinn, 's am Bràgar tha cnàmhan na muice-mara, 's an Àrnol tha an taigh dubh. Cha bhi an còrr aca tuilleadh gus an ruig iad Steòrnabhagh.
"Ach le seo, bidh stad eile aca an seo, agus chì iad mar a bha àirigh, bhon chan eil àirigh ann an àite sam bith eile far an urrainn dha daoine a dhol a-steach, agus tha feum mòr gum bi fios aca air tòrr mu dheidhinn," thuirt i.
Foghlam
Tha Margaret Joan cuideachd na tidsear, agus i den bheachd gum bi an àirigh na goireas gu math feumail a thaobh foghlaim na sgoile.
"Tha an curriculum ùr a' brosnachadh gum bi sgoilearan ag ionnsachadh mu dheidhinn eachdraidh agus mu dheidhinn croitearachd," thuirt i.
"Tha buidhnean ann a chuidicheas le seo, mar Crofting Connections.
"Agus tha tòrr mòr a bharrachd chothrom ann anns an là a th' ann airson ionnsachadh mu dheidhinn sin na bh' ann.
"Às eagmhais àirigh, chan eil stòraidh an taobh siar deiseil," thuirt i.
Thathas an dòchas gum bi an àirigh deiseil airson Samhradh na h-ath-bhliadhna.


text:
Leis an Dr Stephen Bungard
’S e an Dr Stephen Bungard an neach-clàraidh oifigeil aig Comann Luibh-eòlasach Bhreatainn agus Èirinn airson VC104, no mar as fheàrr a dh’aithnichear e - An t-Eilean Sgitheanach, Ratharsair agus na h-Eileanan Beaga. ’S e a sgrìobh A Flora of Raasay and Rona agus Clàr nan Lusan Tearc airson VC104. Tha e a’ sgrìobhadh deagh bhlog cuideachd.
Coimhead a-mach airson annas taobh an loch
Bho mogairlein gu daolagan mogairlein, tha lusan Rubh’ an Dùnain coltach ri na gheibhear air rubhannan ìosal an Eilein Sgitheanaich – beartach a thaobh dath, seòrsa, ùidh agus daonnan ma dh’fhaodte gun nochd rudeigin ùr.
Am measg nan seòrsachan suaicheanta tha Ceud-bhileach (Centaurium erythraea) nach eil cumanta san Eilean Sgitheanach ach nach eil uair sam bith fada bhon chladach, agus Cuiseag Dhosach (Koeleria macrantha) nach fhaicear cha mhòr uair sam bith san Eilean Sgitheanach ach air a’ chost an iar, ged a tha i nas bitheanta sna h-Eileanan Beaga. Chan eil cunntas oifigeil air muran a bhith aig Camas a’ Mhurain, ach ma dh’fhaodte gu bheil feum air sgrùdadh nas fheàrr airson a lorg.
Cha deach Snàth-lus Camagach (Ruppia cirrhosa) a lorg an àite sam bith san Eilean Sgitheanach ach aig Loch na h-Àirde. Chaidh a lorg maille ri Snàth-lus Mara (R. maritima) a tha glè chàirdeach dha ach a tha nas cumanta sa sgìre ged a tha e fhathast tearc. Ach an dèidh sgrùdadh bho chionn ghoirid air seòrsachadh lusan a chur beagan sgleò air an diofar eatorra, ’s dòcha gu feumar sùil eile a thoirt orra.
An seo cuideachd bu chòir gu lorgadh tu Sèisg Rèisg Ghort (Blysmus rufus), Bròbh (Bolboschoenus maritimus), Bioran Caol (Eleocharis uniglumis),Lus na Peighinn (Hydrocotyle vulgaris), Cochall (Scutellaria galericulata), Bàrr a’ Mhilltich Mara (Triglochin maritima) agus dà lus àrd anns an uisge no faisg air – Cuilc (Phragmites australis) agus Luachair Bhogain (Schoenoplectus tabernaemontani).
Ann an àiteachan bog faisg air Càrn Mòr tha Lus a’ Ghadmainn (Drosera anglica) agus Lus nam Balgan Beaga (Utricularia minor) a’ fàs, agus fada chun iar tha Mòthan Beag Bàn (Pinguicula lusitanica) a’ fàs.
San Ògmhios agus san Iuchair tha blàth air grunn sheòrsachan mogairlein - Mogairlean Mòintich, (Dactylorhiza maculata), Mogairlean Lèana (D. incarnata) agus Mogairlean Purpaidh (D. purpurella). Cha bhi blàth air a’ Mhogairlean Lèana gus mu dheireadh na h-Ògmhios, ach faodaidh blàth a bhith air a’ Mhogairlean Mòintich (as an dealbh) deagh ùine, le blàth air cuid dhiubh cho tràth ris a’ Ghiblein agus air cuid eile cho fada dhan bhliadhna ri Sultain.
Timcheall nan cladaichean tha e comasach lorg fhaighinn air Meas an Tuirc Coille (Hypericum androsaemum), Sunais (Ligusticum scoticum), Dàtha Bàn Iteadha (Oenanthe crocata) a tha cho puinnseanta agus Peasair Shearbh (Vicia orobus) a tha cho tearc air feadh na dùthcha.
Ann an àiteachan nas tioram faodar Cas an Uain (Anthyllis vulneraria) a lorg, Lus na Mìos (Botrychium lunaria) a tha cho beag is cho coltach ri raineach agus Mungan Mòintich (Sagina subulata).
Cha deach sgrùdadh a dhèanamh fhathast air còinnich no air lusan an àirneig, co-dhiù aig ceann a-muigh an leth-eilein, ged a tha corra iomradh ann air fungasan coprophilous agus crotal. Thathar an dòchas sgrùdadh a dhèanamh air còinnich agus lusan an àirneig ann an 2015 no 2016.
Tha caochladh sheòrsachan feamainn ris a’ chladach, a’ mhòrchuid dhiubh bàrr dearg no feamainn donn. ’S dòcha gu bheil an fheamainn choimheach Codium fragile ris an canar green sea fingers no dead man's fingers sa Bheurla a’ feitheamh ri lorg, chionns gu bheil i a’ sgapadh timcheall an eilein.
Fiadh-bheathaichean
Faodar ròin, biastan-dubha, agus, as t-samhradh, cearbain agus fiùs corra mhuc-mhara fhaicinn sa mhuir timcheall Rubh’ an Dùnain.
Air tìr chithear an ìre mhath tricrabaidean no fianais air rabaidean ach faodar losgainn, muileacha-màg, fèidh, madaidhean-ruadha, famhalain agus asgain fhaicinn cuideachd. Chithear laghairtean air làithean blàtha samhraidh.
Tha cunntas mionaideach air eòin mhara an seo. Nam measg tha sgairbh agus sgairbh an sgumain, faoileagan, gillean-Brìghde agus eòin tràghad bheaga. Air a’ mhòintich tha gocain, gealain-beinne, cuthagan agus uiseagan rim faicinn agus rin cluinntinn. Tha curracagan, naoisg, guilbnich agus ceileirichean uile air an clàradh ann agus, ma tha thu fortanach, dh’fhaodadh tu sealladh fhaighinn air an iolair-bhuidhe no an iolair-mhara no co-dhiù clamhan no dhà.
Tha ceithir seòrsachan èisg a thig beò ann an uisge meirealach air a bhith air an lorg ann an Loch na h-Àirde – easgann, lèabag, iasg-deilgneach agus creagag-uisge.
Tha meanbh-fhrìdean pailt as t-samhradh – seillein, dealain-dè, leòmainn, tairbh-nathrach, cuileagan nan cruinneag agus daolagan. Chaidh Daolag Mogairlein fhaicinn an seo; bidh na h-inbhich ann bhon Chèitean, a’ tadhal air flùraichean nuair a tha an t-sìde blàth. Tha an Gathair Cumanta agus an Gathair Gàidhealach rim faicinn aig Loch na h-Àirde.
Tha dachaidh aig grunn sheòrsachan èisg is sligich, echinoderman agus molascan is gu leòr eile anns a’ chladach, gu h-àraid ma tha an làn air lochan creige a lìonadh. Tha spùtachain-mara, spongan, seilcheagan-mara, ainmhidhean còinnich, cìochagan-tràghad, agus sgeoldairean uile a’ fuireach san àrainneachd bheartaich a th’air na cladaichean.
Tha mòran eile ri lorg ann. Mar eisimpleir a thaobh nan artropodan talamhaidh tha aon ceud-chasach agus aon fhogharaiche air an clàradh ach cha d’fhuaras lorg air seangain no cailleachan-chòsag idir.


text:
"Feumaidh CnES atharrachadh"
Bu chòir coimhead ri dòighean-obrach Comhairle nan Eilean Siar atharrachadh, a rèir comhairliche Bharraich.
Às dèidh mar a dhiùlt a' Chomhairle an t-seirbheis-adhair eadar Barraigh agus Beinn nam Fadhla a thoirt air ais, nochd beachd gum bu chòir an t-eilean ùghdarras Chomhairle nan Eilean Siar fhàgail, agus a dhol fo sgèith Chomhairle Earra-Ghàidheal is Bhòid, seach gu bheil "leth-bhreith" ga dhèanamh air an eilean.
Tha an Comh. Dòmhnall Manford, a tha a' riochdachadh Bharraigh, ag ràdh ge-tà, gur e ceum ro fhada a bhiodh ann an sin, 's gu bheil feum coimhead air mar a tha co-dhùnaidhean gan dèanamh air an leithid.
"Cuimhnich a-niste, gum faigh mise a Dhùn Èideann à Barraigh ann an dà uair de thìde," thuirt e.
Adhartachadh
"Ach gu oifis na Comhairle ann an Steòrnabhagh, bheir e fad an là.
"Tha gu leòr a' faighneachd gu dè mar as urrainn do dhaoine a ràdh gur e comhairle ionadail a tha sin?
"Ma dh'fhaoidte, aig a' chiad dol-a-mach, gum bu chòir dhuinn a ràdh nach e na h-Eileanan an Iar a dh'fheumas atharrachadh idir, nam bheachd-sa, airson na Comhairle.
"'S e a' Chomhairle a dh'fheumas atharrachadh airson nan Eileanan an Iar.
"Tha Barraigh anns na h-Eileanan an Iar, agus tha na h-Eileanan an Iar ceangailte ri Barraigh.
"Le bhith a' deasbad sin, chan eilear ach a' cumail am falach nan duilgheadasan a th' anns na h-Eileanan an Iar fhèin.
"Sin an rud a dh'fheumas sinn a chur ceart.
"Mura bheil a' Chomhairle air chomas sin a dhèanamh, feumaidh na daoine anns na h-Eileanan an Iar, agus na coimhearsnachdan, a dhèanamh sinn fhèin.
"Tha mi a' smaoineachadh gu bheil e follaiseach gu bheil leth-bhreith ga dhèanamh air Barraigh.
"Duine sam bith a choimheadas air sin ann an dòigh fhosgailte sam bith cha ghabh a dhol às àicheadh.
"Nuair a chì thu, mar eisimpleir, euslaintich a' falbh à Barraigh air aiseag a dh'Èirisgeigh, agus suas an uair sin gu Beinn nam Fadhla airson uaireannan seirbheisean-adhair fhaighinn à Beinn nam Fadhla a Ghlaschu, on a tha am plèana eadar Barraigh is Glaschu làn le oifigich a' falbh à Steòrnabhagh a Bharraigh, rathad Ghlaschu.
"Tha sin nàir, agus cha ghabh e cur suas ris. Chan eil an sin a-niste ach aon eisimpleir.
"Tha mise a' smaoineachadh gur e an cothrom as motha a th' aig na h-Eileanan an Iar obrachadh nas fheàrr a tha romhainn.
"Nuair a chaidh a' Chomhairle a chruthachadh an toiseach, thug e air aghaidh na h-Eileanan an Iar an t-uabhas.
"Tha a-niste a' Chomhairle seo gan tachdadh, gan cumail air n-ais o bhith a' cumail orra ag adhartachadh.
Suidheachadh duilich
"Feumaidh a' Chomhairle fhèin sguir dheth seo, ionnsachadh, no a bhith air a pùtadh gu aon taobh.
"Tha cothrom ann le laghan ùra gum bi cothrom aig coimhearsnachdan agus eileanan air an leth fhèin a bhith a' faighinn ionmhais no seirbheisean a chur dìreach thuca fhèin an àite a chur tron Chomhairle.
"Tha mise a' faicinn, mas urrainn dhuinn sin a thoirt air n-aghaidh, nach robh na h-Eileanan riamh ann an suidheachadh cho làidir sinn fhèin a thoirt air n-aghaidh còmhla.
"Feumaidh a' Chomhairle dìreach ionnsachadh tighinn còmhla rinn, no a bhith air fhàgail air dheireadh," thuirt e.
Thuirt ceannard na Comhairle, Aonghas Caimbeul, nach robh dòigh anns an robhar a dèanamh leth-bhreith air Barraigh.
Thuirt e gun robh a' Chomhairle ann an suidheachadh duilich, far an robh aca ri gearraidhean a dhèanamh air feadh nan Eilean, agus nach robh duine air an dòigh mun sin.
Thuirt e gun robh Barraigh air 20% de dh'airgead calpa rathaidean na Comhairle fhaighinn sa bhliadhna a chaidh seachad, agus gun robh cosgais mhòr ga cur a-mach air cidhe Àird-Mhèanais cuideachd.
Thuirt e nan deigheadh dòigh mhaoineachaidh na Comhairle atharrachadh, gur e glè bheag a gheibheadh na sgìrean as lugha - nan deigheadh an t-airgead a roinn a rèir meud an t-sluaigh agus meud an fhearainn.


text:
Fiosrachadh mun CAP
'S e prògram Eòrpach airson taic agus ionmhas a th'ann am Poileasaidh Coitcheann an Àiteachais air am faigh tuathanaich, croitearan agus coimhearsnachdan dùthchail na h-Alba cothrom tro Riaghaltas na h-Alba.
Tha maoin an stòrais a' cumail taic ri leasachaidhean àrainneachd, eaconamach agus coimhearsnachd air feadh Alba ann an grunn àiteachan.
Tha seo a' gabhail a-staigh giullachd-bidhe agus deoch, pròiseactan ionadail coimhearsnachd agus turasachd, coilltearachd agus leasachadh malairt.
Tha an Roinn Eòrpa a' roinn an ionmhais gu buill-stàite ann an dà dhòigh:
- Stòras Barantais Àiteachais na h-Eòrpa (EAGF) – Colbh a h-Aon no Maoin Dìreach
- Stòras Àiteachais na h-Eòrpa airson Leasachaidh Dùthchail (EAFRD) Colbh a Dhà no Prògram Leasachaidh Dùthchail na h-Alba
Tarraing thugaibh geàrr-iomradh air Poileasaidh Coitcheann an Àiteachas ann an Alba
Ann an 2015, thèid Poileasaidh Coitcheann Àiteachais ùr agus ath-leasaichte fhoillseachadh.
Maoin Dìreach
Seo taic ionmhais a dh'fhaodadh tighinn gu tuathanaich, croitearan agus daoine aig a bheil talamh, a-rèir meud agus seòrsa an tuaith agus na beathaichean a thathas a' cumail.
Tha iad a' cuideachadh thuathanaich ann a bhith a' stiùireadh an cuid fearainn ann an dòighean a tha buanachdail dhan àrainneachd agus seasmhach agus cuideachd a' cumail suas ìrean-làimhseachaidh bheathaichean.
Thig còrr is £3.3 billean gu raon àiteachais na h-Alba tro Mhaoin Dìreach anns an ùine a sheasas Poileasaidh Coitcheann an Àiteachais. Tha a' mhaoin seo a' cumail taic ri teachd-a-steach iomadach gnothach-malairt dùthchail, a tha an uair sin nan taic do dh'eaconamaidh na h-Alba agus a' cothromachadh sligh-giullachd a' bhidhe.
Ma tha tuathanaich, croitearan agus daoine le talamh airson cothrom a ghabhail air Maoin Dìreach, feumar Bileag Tagraidh Singilte a dheisealachadh gach bliadhna.
Prògram Leasachaidh Dùthchail na h-Alba
Seo sgeamaichean taic-ionmhais air am faod tuathanaich, croitearan agus daoine le talamh no buidhnean eile ag obair ann an coimhearsnachdan dùthchail cothrom a ghabhail airson taic phròiseactan.
Tha na sgeamaichean a' cumail taic ri raon de ghnìomh, nam measg pròiseactan tuath-àrainneachd atharrachadh aimisir, stiùireadh coilltearachd no sgilean agus trèanadh.
Faodaidh taic-iomhais bhon phrògram cuideachadh le cothroman-cosnaidh ùra a chruthachadh ann an sgìrean dùthchail tro phròiseactan calpa mar a th'againn orra – leithid toglaichean – no dìreach a' pàigheadh airson dreuchdan ann am pròiseactan coimhearsnachd.
Tha a' mhaoin ri faighinn tro fharpais agus pròiseas tagraidh.Fon SRDP airson 2014-2020, thèid buidseat de chòrr is £1.3 billean a chomharrachadh tro ghrunn sgeamaichean taic-ionmhais.
Gheibhear barrachd a-mach mu Phrògram Leasachaidh Dùthchail na h-Alba an seo


text:
Uard fhathast dùinte ri linn Noro-bhìorais
Tha uard aig Ospadal an Ràthaig Mhòir ann an Inbhir Nis fhathast dùinte, agus Noro-bhìoras air euslaintich a th' ann.
Bidh Uard 2A dùinte do dh'euslaintich ùra gu co-dhiù às dèidh an deireadh-sheachdain.
Tha euslaintich san uard fhathast leis an dìobhairt 's leis a' bhuinnich.
Thathas ag iarraidh air duine sam bith air a bheil na comharran tinneis sin, no a tha a' fuireach le cuideigin air a bheil iad, cumail air falbh bhon ospadal gus am bi an tinneas seachad.


text:
- TIOTAL
- 'Black 4' Àir. 44978 air beulaibh Bogsa Sràid an Ròis
- EXTERNAL ID
- PC_HRS_STATIONS_001_785
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 14 Ògmhios 1962
- LINN
- 1960an
- CRUTHADAIR
- P Tatlow
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27493
- KEYWORDS
- Rèile na Gàidhealtachd
HR
einnsean smùide
'Black 5' Àir.44978 air beulaibh Bogsa Sràid an Ròis, Inbhir Nis.
Chaidh 44978 a thogail le LMS aig an Ionad-obrach ann an Crewe san Ògmhios 1946 mar LMS Àir. 4978. Bha i stèidhichte ann am Peairt nuair a chaidh a toirt a-mach à seirbheis san Iuchar 1965.
Dh'fhosgail Rèile Inbhir Nis & Inbhir Narann stèisean ann an Inbhir Nis an toiseach air 7 An t-Samhain 1855 agus dh'fhàs e gu bhith na ionad rèile na Gàidhealtachd le slighean a' dol gu deas gu Peairt agus nas fhaide; an ear gu Obar Dheathain, an iar gu Caol Loch Aillse agus gu tuath gu Inbhir Ùige. Tha e fhathast fosgailte


text:
Cead ga mholadh do bhaile ùr
Thèid iarrtas dealbhachaidh mu choinneimh Comhairle na Gàidhealtachd an ath-sheachdain airson baile ùr a thogail aig Tòrr na Grèine, eadar Inbhir Nis agus Inbhir Narann.
Ma thèid cead a thoirt don phlana aig Moray Estates, dh'fhaodadh gum bi 5,000 taigh air an làraich thairis air an 40 bliadhna a tha romhainn.
Bhiodh sin a' ciallachadh gum biodh am baile seo nas motha na baile Inbhir Narann fhèin, le mu 10,000 duine a' fuireach ann, agus mu 9,200 ann an Inbhir Narann.
Tha Moray Estates a' cumail a-mach gum biodh cothroman obrach na lùib 's gun deadh goireasan leithid bhùithdean a thogail.
A rèir an luchd-leasachaidh bhiodh ailtearachd traidiseanta a' nochdadh is iad ag amas air "coimhearsnachd sheasmhach" a thogail thar 40 bliadhna.
"Tha sinn airson àite air leth sònraichte a chruthachadh an seo," thuirt Anndra Howard, bho Mhoray Estates.
"Tha e garbh fhèin cudromach dhuinn gun dèan sinn an rud ceart an seo, seach leasachadh a dhèanamh san aithghearrachd," thuirt e.
Tha daoine a tha a' cur an aghaidh a' bhaile ùir ge-tà, a' togail ceist mun iarrtas a th' ann aig an àm seo air an leithid, agus mu cho leantainneach 's a bhiodh cothroman obrach ann.
Tha dragh ann cuideachd gun tarraing e sluagh a-mach à àiteachan eile air Ghàidhealtachd, a' lagachadh choimhearsnachdan a tha mar thà a' strì.
'S ann air talamh àitich a dheadh am baile a thogail, cois an A96, agus tha sin na adhbhar dragh do luchd-iomairt.
Thuirt Fabio Villani, a tha na Fhear-gairm air Meur na Gàidhealtachd 's nan Eilean de Phàrtaidh Uaine na h-Alba, gun robh am pàrtaidh aige an dòchas fhathast gun cuireadh a' Chomhairle an aghaidh a' phròiseict.
"B' e am beachd againne riamh, gum bu chòir dhuinn na bailtean a th' ann mar thà a leasachadh ann an dòigh mhaireannaich, seach a bhith a' cruthachadh baile ùir ann an àite a tha a' freagairt air an luchd-leasachaidh," thuirt e.
"Tha sinn den bheachd gu bu chòir taic a thoirt do choimhearsnachdan air feadh na Gàidhealtachd, seach "Mòr-dhealbhachadh" de bhaile ùr a bhith air a thoirt air àite nach eil freagarrach.
"'S e sàr-thalamh àitich a th' ann, agus bu chòir gum fuirich e mar sin, gus sluagh a tha a' fàs ann an Alba - agus gun teagamh air Ghàidhealtachd gus mun Linne Mhoireibh - a bhiadhachadh.
"'S e ar dòchas fhathast gum faic na Comhairlichean ciall, agus gun cuir iad dìon air a' Ghàidhealtachd nas fharsainne, le bhith a' diùltadh cead-dealbhachaidh don phròiseact," thuirt e.


text:
- TIOTAL
- 'Gleann Cuidheil', Caol Loch Aillse
- EXTERNAL ID
- HCD_PHOTO_01262
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13138
- KEYWORDS
- 'Gleann Cuidheil'
gàrradh
taigh
Cungaidhear
baile
Rugadh Donnchadh Mac a' Phearsain air a' 24mh den Chèitean 1882 ann an Gleann Cuidheil, Siorrachd Obar Dheathain, ann an teaghlach de chòignear. Nuair a cheumnaich e mar chungaidhear, fhuair e eòlas-obrach air feadh Shasainn agus aig an spatha ann an Srath Pheofhair, is mu dheireadh chaidh e a dh'fhuireach a Chaol Loch Aillse ann an 1911. Stèidhich e bùth chungaidhean faisg air cidhe na h-aiseig sa Chaol, agus thog e an taigh san dealbh air leathad fosgailte os cionn a' bhaile agus thug e 'Gleann Cuidheil' air an dèidh an àite san do rugadh e. Cha robh ach mu 350 de dh'àireamh-sluagh sa Chaol aig an àm agus bha mu 80 taigh ann, cuid dhiubh dìreach air an togail de dh'fhiodh agus iarann preasach.
Thog Mac a' Phearsain a theaghlach agus chur e seachad a' chòrr de bheatha ann an 'Gleann Cuidheil' gus an do bhàsaich e ann an 1966, agus chur a nighean, Màiri, seachad a bliadhnaichean mu dheireadh an sin cuideachd. Thathas a' cuimhneachadh air airson a sheirbheisean dhan choimhearsnachd, a leabhraichean air an sgìre am foillseachadh bliadhnail de a "Vest Pocket Guide" dha luchd-turais, ach gu sònraichte airson a chruinneachadh mòr de dheilbh camara.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Dealbh de dh'Uilleam Shand ann an Hamburg
- EXTERNAL ID
- PC_WD_WS_033
- ÀITE
- Hamburg, Germany
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 30247
- KEYWORDS
- Maoir rannsachaidh a' Chogaidh
An dara Cogadh
long
longan
minesweeper
minesweepers
mine-sweeper
mine-sweepers
Feachdan Armaichte
cabhlach
an Cabhlach Rìoghail
seòladair
seòladairean
Seo dealbh de dh' Uilleam Shand ann an Hamburg ceithir làithean às dèidh deireadh an dara Cogaidh. Bha Uilleam ag obair air an HMS Franklin aig an àm mar neach-cleachdaidh wireless. Bha an HMS Franklin na minesweeper clas Halcyon, a chaidh a chleachdadh gus calaidhean iar-thuath na h-Eòrpa a sgrùdadh às dèidh ionnsaighean Normandy. Riochdaich criù an HMS Franklin is criù nam minesweeperan eile An Cabhlach Rìoghail aig gèilleadh a' Chabhlaich Ghearmailtich.
Rinn sgoilearan à Bun-sgoil Rosebank, Inbhir Nàrann, agallamh còmhla ris mar phàirt de phròiseact 'Maoir rannsachaidh a' Chogaidh' ann an 2005


text:
- TIOTAL
- Cùmhnant Bhaile Dhubhthaich 1529
- EXTERNAL ID
- GB232_HCA_C143
- ÀITE
- Baile Dhubhthaich
- SIORRACHD/PARRAIST
- ROS: Baile Dhubhthaich
- DEIT
- 18 Faoilleach 1529
- LINN
- 1520an
- CRUTHADAIR
- Alexander Dingwall
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 704
- KEYWORDS
- cùmhnantan
laghail
lagh
sgrìobhainnean
còirichean fearainn
seulaichean
baile-rìoghail
Tha an Cùmhnant seo a' daingneachadh reic fearainn deas air Baile Dhubhthaich air 18mh Am Faoilleach 1529. Chaidh a reic le Dòmhnall MacIlleRuaidh gu Uilleam Ros MacChaluim. Tha an Cùmhnant a' toirt seachad fiosrachaidh mu luchd-seilbh an fhearainn ri thaobh agus mun a' mhàl a bha ri phàigheadh gu sagairt Dhubhthaich.
Ged a bhiodh fios air a bhith aig muinntir Bhaile Dhubhthaich mu chrìochan an fhearainn, tha an Cùmhnant agus na Seulan a' toirt ùghdarras laghail dha.
Chaidh an Cùmhnant a sgrìobhadh le Alasdair Dingwall agus a dhaingneachadh le dà sheula. Buinidh an seula air an làimh dheis do Dhòmhnall MacIlleRuaidh. Chan eil am fear eile soilleir ach tha e coltach gur h-e fear Baile-Rìghail Baile Dhubhthaich a th' ann


text:
Sgrùdadh mun Oll. Urr. Iain D. Caimbeul
Dhearbh an Eaglais Shaor gu bheil iad a' sgrùdadh aithrisean co-cheangailte ris an Oll. Urr. Iain D. Caimbeul nach maireann.
Thuirt neach-labhairt gu bheil Clèir nan Eilean Siar a' leantainn riaghailtean na h-eaglaise co-cheangailte ris an sgrùdadh.
Thathas a' tuigsinn gu bheil na h-aithrisean a' buntainn ri beatha phrìobhaideach an Urr. Chaimbeul.
Bhàsaich an t-Oll. Urr. Caimbeul, ministear Eaglais Shaor an Rubha ann an Leòdhas, aig deireadh an Fhaoillich, aig aois 53.


text:
- TIOTAL
- Bratach Swastica Gearmailteach
- EXTERNAL ID
- PC_WD_WS_026
- ÀITE
- Neo-iomchaidh
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 30242
- KEYWORDS
- Maoir rannsachaidh a' Chogaidh
An dara Cogadh
samhla
samhlaichean
Feachdan Armaichte
swastika
swastikathan
Chaidh a' bhratach seo a thoirt far long Ghearmailteach rè an dara Cogaidh nuair a bha Uilleam Shand na sheòladair air an HMS Franklin.
Air a' bhratach, tha iolaire nan Nàsach le a sgiathan air an sìneadh a-mach is e na sheasamh air swastika taobh a-staigh blàth-fhleasg. A chionn 's gun do chleachd Hitler is na Nasaich an swastika mar an samhla, tha a' mhòr-chuid anns an iar den bheachd gu bheil e co-cheangailte ri olc is gràin.
Thaidhp na seòladairean Breatannach a ghlac a' bhratach beagan fiosrachaidh air a' bhrataich mun na thachair dhaibh rè a' chogaidh. Aig mullach na brataich, tha ainm na luinge aca (HMS Franklin) agus nuair a bha iad oirre (1944-45) sgrìobhte. Tha liosta ann cuideachd de na h-àiteachan far an robh iad rè an seirbheis: Arromanches, Le Havre, Ostend, Antwerp, Cuxhaven, Brunsbuttel, Cherbourg, Dieppe, Ternezen, Ghent, Flushing, Hamburg and Kiel.
B' e minesweeper clas Halcyon a bh' anns an HMS Franklin agus bha Rear Admiral Sir Edmund Irving an ceann na luinge. Sgrùd i calaidhean iar-thuath na h-Eòrpa às dèidh ionnsaighean Normandy.
Rinn sgoilearan à Bun-sgoil Rosebank, Inbhir Nàrann, agallamh còmhla ri Uilleam Shand mar phàirt de phròiseact 'Maoir rannsachaidh a' Chogaidh' ann an 2005


text:
- TIOTAL
- Sealladh de dh'Inbhir Nis bhon adhar
- EXTERNAL ID
- GB1796_981_P_19_13
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1930an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10999
- KEYWORDS
- dealbhan on adhar
deilbh on adhar
Anns an dealbh seo, a tha ann an geal is dubh, chithear sealladh de dh'Inbhir Nis às an adhair. Chithear plèana beag ann am meadhan na deilbh agus chithear am baile na shìneadh a-mach a dh'ionnsaigh Linne Mhoireibh aig bàrr na duilleig
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Beinn na Caillich, An t-Eilean Sgitheanach
- EXTERNAL ID
- HCD_CARD_082
- ÀITE
- An t-Àth Leathann
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1980an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12902
- KEYWORDS
- seallaidhean tìre
aibhnichean
cnuic
beanntan
Le Beinn na Caillich na seasamh gu bòidheach air a' chùl, lorgar an taigh seo air iomall baile an Àth Leathainn air an Eilean Sgitheanach. Tha baile an Àth Leathainn a' dol timcheall Bàgh an Àth Leathainn, le seallaidhean àlainn a-null a Ratharsair agus gu tìr-mòr. Agus e na chlachan beag le trì no ceithir de thaighean aig meadhan an 19mh linn, thàinig fàs mòr, luath air a' bhaile gus an robh e mar an dàrna baile bu mhotha air an Eilean Sgitheanach.
Aig toiseach an ath linn, thòsich bàtaichean-smùide a' tadhal aig a' chidhe ùr, le post, cargu is daoine orra. Bha gnìomhachas a' dol air adhart aig a' chuaraidh mharmoir san t-Srath bho mheadhan an18mh linn, le rathad-iarainn gu cidhe an Àth Leathainn a' toirt a' mharmoir gu soithichean a bha a' falbh leis a-null thairis. Sgaoil an companaidh an 1913, gun aige ri prothaid a dhèanamh.
Tha na rathaidean gu taobh siar an eilein, a dh'Ealaghol is Heasta, a' coinneachadh anns an Àth Leathann, ga fhàgail aig meadhan an eilein. Tha e air làrach goireasach airson tadhal air ceann a deas an Eilein Sgitheanaich agus a' Chuiltheann agus mòran luchd-turais a-nis a stad ann
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Caladh Cheann Loch Beirbh, iarthuath Chataibh
- EXTERNAL ID
- PC_PWG_POSTCARDS_041
- ÀITE
- Ceann Loch Biorbhaigh
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- LINN
- 1980an
- NEACH-FIOSRACHAIDH
- PFW Grant
- AITHNEACHADH MAOINE
- 29700
- KEYWORDS
- cairtean-puist
gnìomhachas iasgaich
turasachd
coiseachd nam beann
'S e caladh sàbhailte, nàdarra a th' ann an Ceann Loch Beirbh, port nach eil ach astar mara comhfhurtail air falbh o sgìrean beairteach iasgaich gu tuath agus dhan iar air cost Alba. Tha seo a' cumail sìos cosgaisean a thaobh ùine seòlaidh agus airgid chonnaidh agus a' cosnadh barrachd ùine do bhàtaichean agus acfhainn a tha daor.
Tha èisg air an reic tro mhargaidh rup a' chaladh le Companaidh Reic Èisg Cheann Loich Beirbh. Tha a' chompanaidh a' tairgse seirbheis iomlan, le solar deigh, stòran is acfhainn iasgaich. Tha còmhdhail ùr-nodha le reothadh ann airson èisg a thoirt do an cinn-uidhe ann an diofar àiteachan san RA is san Roinn Eòrpa.


text:
Naidheachdan 11:00m
8 An Lùnasdal 2016 Ùraichte aig Ùraichte aig
Clàr-ola
Tha obair sàbhalaidh a' tòiseachadh an dèidh do chlàr-ola a dhol air na creagan faisg air Traigh Dhàil Mòr air taobh siar Leòdhais sa mhadainn an-diugh. Bha tug a' toirt a' chlàir, an Transocean Winner, sa bheil 17,000 tunna de chuideam, à Nirribhidh gu ruige Malta nuair a bhrist an loidhne ann an droch shìde. Thuirt na maor-chladaich nach robh duine air a' chlàr agus nach eil beatha ann an cunnart, ach dh'iarr air daoine fuireach air falbh bhon sgìre.
Na Làbaraich
Thuirt an Àrd-Chùirt gum faod còignear aig a bheil ballrachd às ùr anns a' Phàrtaidh Làbarach bhòtadh anns an taghadh eadar Jeremy Corbyn agus Owen Mac a' Ghobhainn airson ceannas a' phàrtaidh. Bha Àrd Chomataidh Nàiseanta nan Làbarach ag ràdh nach fhaodadh duine bhòtadh, mura biodh ballrachd fad sia mìosan aca ron 12mh den Iuchair. Tha a' Chomataidh Nàiseanta a-nise a' toirt na cùise gu Cùirt nan Ath-Thagraidhean.
Pacastan
Tha aithrisean ann gun deach còrr 's 50 duine a mharbhadh ann an spreadhadh ann an ospadal ann am Pacastan. Tha e coltach gun tug bomair fèin-mharbhteachd ionnsaigh air an ospadal ann an Quetta air taobh siar na dùthcha.
Béal Feirste
Chaidh duine a mharbhadh an dèidh losgadh air le gunna ann an ceann a tuath Bhéal Feirste. Bha John Boreland na bhall den bhuidhhinn Dhìlsich an UDA agus tha poilis anns an sgìre ag ràdh gun robh e cuideachd an sàs ann am farsaingeachd de dh'eucoir anns a' bhaile.
Brexit
Bidh còmhraidhean aig Riaghaltas na Rìoghachd Aonaichte anns na seachdainnean ri tighinn ri diofar bhuidhnean agus roinnean ann an Alba, mar àiteachas agus ola agus gas, mu bhuaidh a bhith a' fàgail an Aonaidh Eòrpaich. Thuirt Rùnaire na h-Alba, Dàibhidh Mundell, gu bheil e airson dèanamh cinnteach gu bheil gnothaichean na h-Alba aig cridhe nan còmhraidhean.
Poileasaidh Sàbaid
Tha luchd-iomairt ag ràdh gum feum Comhairle nan Eilean Siar am poileasaidh a thaobh na Sàbaid atharrachadh agus connspaid ann mun taigh-bìdh ùr ann an Caisteal Leòdhais a tha fosgailte seachd là san t-seachdain. Ged a tha coltas ann gun toir a' chomhairle sùil eile air a' phoileasaidh, tha an t-Urramach Iain D Caimbeul am measg na tha ag ràdh gum bu chòir dhaibh cùisean fhàgail mar a tha iad.
Geòidh
Chan eil cinnt ann fhathast am bi taic-airgid às ùr ann do sgeama spadaidh nan geadh ann an Leòdhas agus na Hearadh a chumail a' dol nuair a thig i gu ceann an ath-bhliadhna. Chaidh faisg air 3,000 gèadh glas a mharbhadh mar thà air a' chiad dà bhliadhna den sgeama pileat.